
Įžanga. 


Ruošiant šią gegužinėms pamaldoms knygelę norėjai 
paskatinti visus, idant karščiau mylėtų Švenč. Panelę 
Mariją, ir priminti, kaip Ji buvo garbinama pas mus Lietu- 
voje. Pastabas ėmiau iš knygelės T. Onorato kapucino, 0 
pavyzdžiams stengiausi pavartoti dalykus, kurie liečia mū- 
sų tėvynę. Stebūklingų vietų aprašyme daugiausia naudo- 


- 


jausi žiniomis, kurias surinko T. Fridrich S. J. apie Ste- 


būklingus Švenč, Panelės paveikslus. Jeigu tos pastabos 
ir pavyzdžiai sukels nors trupulį geresnių minčių, tai mano 
užsimotas tikslas bus visiškai atsiektas. Tegul tų dviejų 
motinų, Motinos Marijos ir motinos tėvynės, meilė kaskart 
labiau dega mūsų širdyse ir traukia prie to, kas šventa 
ir kilnu. 

Kokia gegužinių pamaldų tvarka? Visupirma eina 
skaitymas, paskui giedama ar kalbama Litanija su 
antiiona 47 malda, o užbaigiama giesmė. 

Neužmiršk savo maldose atsidūsti prie Švenč. Pa- 
nelės ir už rašantį šiuos žodžius. 

Į7. Kazimieras, kapucinas. 


Pastabos Ir pavyzdžiai kiekvienai gegužės mėnesio dienai. 


Aš motina gražios meilės... manyje visa viltis... 
Ateikite pas mane visi (Eccli. 24; 24, 26). 


1 Diena. 
Keli žodžiai pradedant pamaldas. 

Kad mūsų tėvynėje gegužinės pamaldos būtų laiko- 
mos su didesniu uolumu, tam tikslui leidžiame šitą lietu- 
viškąjį Marijos mėnesį. Delko vaidiname jį lietuvišku? 

1. Visupirma trokštame, kad visi mūsų tėvynės tikin- 
tieji laike tų pamaldų susivienytų dvasioje. Pasaulio be- 
dievybė įtraukė į savo sūkurį ir mūsų tėvynę Lietuvą. 
Atsirado joje nevienas nutolęs nuo tikėjimo, kurio vie- 

ningai laikėsi mūsų tėvai. Tikroji galybė yra tiktai vieny- 
bėje su V. Dievu. Delto mes visi susivienykime maldoje 
„ šaukdami Marijos, kad mūsų tauta atgimtų tikrojo tikė- 
jimo dvasioje. 
+ 2. Kad sužadinti tą vieningumą priminsime, kokias 
“malones Švenč. Panelė teikdavo pas Šavo stebūklingus pa- 
; veikslus Lietuvoje tiems, kurie su pasitikėjimu Jos šaukėsi. 
j 3. Priminsime, koks buvo mūsų tėvų pamaldumas 
“prie Marijos. 
k 4. Pagaliau trokštame, kad šių metų gegužinės pa- 
„maldos paskatintų visą mūsų tautą iškilmingai grįžti prie 
„tos karšios meilės, kokia pasižymėjo mūsų tėvai del Ma- 
“ tijos. Delto kreipiamės į visus, kurie naudosis šita ar kita 
knygele, idant pridėtų prie savo prašymų dar ir tą, kad 
“ mės visi vėl pradėtume karštai mylėti Švenč. Panelę. 
Sv. Tėvas Pius XI suteikęs birželio 28 d. 1997 m. 
audienciją lietuviams išsitarė, kad mūsų šalis pasižyminti 
didžia Marijos meile, turinti daug stebūklingų Marijos 
vietų, esanti „terra Mariana“, Marijos žemė. Delto minėsi- 
me kaikuriuos Jos stebūklingus paveikslus. 
| Trokšdami kasdien žadinti gyvesnį pamaldumą prie 
mūsų dangiškosios Užtarėjos, ketiname čia pastabose mi- 
nėti, kas mus riša su Marija. Rodysime Ją kaipo mūsų 
Motiną, mūsų Ponią, mūsų Globėją, mūsų Karalienę ir 
t. t. Dabar pagalvokime, kaip šiandien dangus maloniai 
„ žiūri į mus ir kaip žiūrės per tą ištisą mėnesį. Tada su- 
„ Prasime, kokia mums nauda iš tų gegužinių pamaldų. 
2 Perbėkime mintimi skersai ir išilgai tą visą pasaulį. 
 Kagi pamatysime šitam gegužės mėnesį? Pamaldūs žmo- 
nės rūpinasi kuogražiausiai papuošti Marijos altorius ir 
„ Stovylas visur, bažnyčiose, namuose ir net šalia kelio 
„ Stovinčiose koplitėlėse. Mergaitės ir moterys renka anks- 
“ lybiausias ir gražiausias gėles, kad papuošti Marijos alio- 
“ fius ir paveikslus. 
Tikinčiųjų būreliai spiečiasi prie Marijos aliorių ir 
„paveikslų. Visur skelbiama Marijos garbė. Visur su. dži- 
augsmo ašaromis kyla maldos ir atsidūsėjimai prie Mari- 

jos. Bažničiose, namuose ir laukuose girdėti malonios if 
sutartinos giesmės. Ar toks raginys gal nesujaudinti žmo- 
gaus širdį ? Ar gal kas būti abėjingas del Marijos ? Nie- 
kur nerasime tokią motiną, kurios širdis nesusijaudintų, 
kai visi vaikai sykiu apspinia ją ir įvairiais balseliais pra- 
šo ją vieno dalyko: Jeigu paprasta motina nemoka atsa- 
kyti prašantiems vaikučiams, tai kągi kalbėti apie Mariją? 
Ji stačiai trokšta mus gelbėti. Delto su pasitikėjimu 
kreipkimės į Ją, o be abėjo atsiras mūsų širdy didesnė 
viltis. Tikintieji neabejoja, kad šios pamaldos turi daug 
reikšmės pas Dievą ir Švenč. Motiną ir kad Marija išmels 
už tai daug nuo Savo Sūnaus malonių. Ė 

Reikia pripažinti, kad dėka Marijos užtarimui dar 
neužliejo pasaulį bedievybės banga, kuri dabar pašėlusiai 
veikia. Nors yra labai daug ištvirkimo, bet visos kilnės- 
nės sirdys ieško sau patenkinimo tikyboje. Taigi kaskart 
uoliau melskime, kad Marija saugotų mus nuo pikto. Tada 
galime ištikrųjų laukti, kad tikėjimas parblokš visus savo 
priešus ir mes vėl grįžime prie mūsų tėvų pamaldumo, 
kuriuo jie pasižymėjo. 

PAVYZDYS 

Kalbant apie Marijos garbę Lietuvoje pradėsime nuo 
to, kas mums yra brangiausia, Eikime į Vilnių, mūsų s0s- 
tinę, Lietuvos širdį. Ten Aušros Vartų koplyčioje rasime 
mūsų Užtarėjos stebūklingą paveikslą. Pas jį plaukia Lie- 
tuvos kaimiečiai ir ponai, prasčiokėliai ir šviesūoliai ieš- 
kodami sau paguodos įvairiuose dūšios ir kūno reikaluose. 
Kokia to paveikslo pradžia? Senovėje visas Vilniaus mies- 
tas buvo apvestas mūru, kuriame buvo keletas vartų. Toje 
vietoje, kur Aušros Vartų koplyčia, buvo Medininkų var- 
tai, paskui praminti Aušros vartais: Jų viršuje buvo gili 
įduba, į kurią 1508 m. įkėlė Švenč. Panelės paveikslą. Kas 
tą paveikslą piešė, nėra tikrų žinių Vos atsirado paveiklas 
ties minėtais vartais, sukilo žmonėse koks tai nepaprastas 
jausmas, tarytum kas traukė juos čia melstis. Tankiai net 
naktimis čia klūpodavo su žvakėmis rankose ir melsdavosi. 
Tas žmonių dievotumas patiko Marijai ir prasidėjo malo- 

nės. 1626 m. apsigyveno prie Aušros Vartų vienuoliai, ba- 
Sieji karmelitai. Jie patėmijo žmonių pamaldumą ir paėmė: 
paveikslą į savo globą. Jie praplatino paveikslo garbinimą. 
1671 m. buvo Vilniuje tribunolas, į kurį suvažiavo daug 
ponų: Garsus anų laikų pamokslininkas T. Karolis pasi- 
rįžo išnaudoti progą, kad surinkus lėšų koplyčiai, kur 
būtų galima laikyti prieš paveikslą šv. Mišias. Lėšų rin- 
kimas pasisekė. Tada Švenč. Panelės paveikslą įnešė į 
šv. Terešės bažnyčią, o ties vartais pastatė medinę koply- 
čią, kur iškilmingai grąžino paveikslą. T. Karolis per pa- 
mokslą išdėstė įvykusias prie stebūklingo paveikslo ma- 
lones. Nuo tada įvedė kasdienes giesmes ir litaniją prie 
Švenč. Panelės. Jos tebėr ir šiandien. Tam laike atsitiko: 
nelaimė. Vienas vaikutis iškrito pro langą iš trečio aukšto: 
ir užsimušė. Nuliūdę tėvai nubėgo pas stebūklingąjį pa- 
veikslą ieškoti paguodos Vaikutis atgijo. Dėkingi tėvai 
„ davė išpiauti tą įvikį ant sidabro lentelės ir atminimui 
pakabino koplyčioje. 

Kad mūsų tauta atgimtų tikėjime ir karščiau mylėtų. 
Švenč. Panelę. Sveika Marija. 


2 Diena. 


Marija mūsų Motina. 


Visiems katalikams gerai žinoma, kaip reikia su- 
prasti pasakymą, kad Marija yra mūsų Motina. Čion vi-“ 
sai bereikalingi įrodinėjimai. Šv. Dvasia pati išspaudė 
mūsų širdy, kad turėtume Joje pasitikėjimą kaip sū- 
nūs. Tačiau bus pravartu išgvildenti, ką reiškia Mari- 
jos pavadinimai Motina, kuriuos randame Litonijoj. Per 
ištisą šį mėnesį giedame ją ar kalbame, delto geriau 
susipažinkime, kad galėtume karščiau Jos šauktis. 

Ten Marija yra vadinama Dievo „malonės Motina. 
Ji pagimdė visokios malonės Tvėrėją it Davėją. Ji par- 
„traukė ant žemės malonę, kurią žmonių giminė buvo 
“praradusi. Be Jos negalime pereiti iš nuodėmės į Die- 
„vo malonę. Tiktai per Mariją gauname visas Dievo 


Mada P LSA 


malones, sako šv. Alionsas Liguori (Storie di Maria 
Cap. V, $ I). - 

Ji yra tyriausioji Motina. Ji tapdama V. Jėzaus 
Motina buvo liuosa nuo mažiasio netyrumo , nusedkyski, 


Akaip kitos moterys negal to išvengti. 


Ji yra skaisčiausioji Motina. Savo skaistumu pervir- 
šijo visus dangaus ir žemės sutvėrimus. Ji yra nesuteptoji 
Motina. Be nuodėmės buvo pradėta ir be jokios sutepties 
pradėjo Įsikūnijusį Žodį. Ji yra nepalytėtoji Motina. Gim- 
dydama Dievo Sūnų mergystės neprarado. 

Vadiname Mariją meilingąja Motina. Ji iš visų 
sutvėrimų yra meilės verčiausioji. Išskyrus V. Dievą 
nėra tokios esybės, kuri labiau skatintų prie meilės. 
Marija yra visiems tikintiems ištikrųjų mylimiausioji. 

Marija yra stebūklingoji Motina. Nematome nei 
vienam kitam sutvėrime tiek nuostabių dalykų, kiek 
Joje.  Pamanyk fiktai, ar nenuostabus dalykas, kai 
žmogysta pagimdė Dievą? Kai sutvėrimas pagimdė 
pasaulio Sutvėrėją? kai tarnatė tapo Viešpaties Gimdy- 
toja? kai mergystė susivienijo su Motinyste? Visi tie 
stebūklai įvyko Marijoje. 

Marija yra Motina geroji Patarėja. V. Jėzui įžengus 
į dangų Apaštali eidavo pas Mariją tartis ir visokiais 
klausymais rasdavo ten geriausią jų išrišimą. Ji ir šian- 
dien visokiose abėjonėse ir sunkenybėse ateina, gelbėti 
savo tarnus, kurie su pasitikėjimu ieško pas ją šviesos. 

Kai mes turime tokią nepaprastą Motiną, kalbė- 
kime apie Ją su didžiausia pagarba ir kaipo geriausi 
vaikai mylėkime Ją visa“ širdimi. Ar surasime mūsų 
tarpe tokius, kurie visiškai pasitikėję Motinai Marijai 
būtų apsivylę ir nedatyrę Jos motiniškos globos?.. Ne- 
užtenka atšalusiai arba vien tik lūpomis mylėti Ją. My- 
lėkime nuoširdžiai, nes tik tokia meilė pritinka tikriems 
Marijos vaikams. Kokį reikia mums padaryti šiame mė- 
nesį pirmą pasižadėjimą ? -Pasižadėkime karštai -mylėti 
mūsų brangiausiąją Motinėlę Mariją. 

PAVYZDYS. 

Klausykite, kas toliau įvyko su Aušros Vartų Švenč. 
Panelės paveikslu. Tėvai karmelitai čia uoliai darbavosi. 
Gale septynioliktojo šimtmečio įsibrovė į Lietuvą švedai, 
kurie neseniai išsižadėję katalikystės baisiai nekenkė visa, 
kas yra katalikiška, ir naikino. Todėl reikėjo ypač iš Vil- 
„ Niaus išvežti visas šventenybės ir brangesnius bažnytinius 

daiktus. Vyskupas Brzostovskis išgabeno šv. Kazimiero 
"kūną net toli į Lenkiją. Švenč. Panelės Aušros vartų pa- 
veikslas liko savo vietoje ir stebūklingu būdu suvaldė ne: 
dorus švedus. Jie užėmė Vilnių balandžio 5 d. 1702 m. 
Visupirma ėmė skelbti galą visiems kunigams, bet ypač 
neapkenčiamiems vienuoliams. Pirmose švedų atvykimo die- 
nose buvo Aušros Vartuose šitoks atsitikimas. Užėmę 
miestą pastatė visuose vartuose savo sargybą. Tokia sar- 
gyba stovėjo ir prie Aušros vartų. Ikšiol būdavo, kad žmo- 
nės čia susirinkę giedodavo giesmes. Švedų sargybiniams 
nepatiko tas giedojimas ir nuo jo draudė. Jie tyčiodamiesi 
iš Švenč. Panelės garbinimo sukurė vartuose ugnį ir dai- 
navo šlykščias,begėdiškas dainas. Nei nemanė, kad yra 
galybė, kuri paiegs suvaldyti juos. Štai jiems besėdint 
vartuose balandžio 14 d. staiga nukrito su didžiausiu 
tvenksmu geležinės durys. Krisdamos užmušė du karei- 
viu, 0 kitu du taip sunkiai sužeidė, kad neilgai trukusir 
juodu mirė.—Apie švedus ryto bus daugiau. 
Atsiminkime dar tuos laikus, kai praslinkus šimtui 
metų pasirodė Lietuvoje prancūzai. Jų ciesorius Napole- 
onas užsimanė užkariauti Rusiją. Tuo tikslu 1812 m. iš- 
vyko su didele kariuomene į Maskvą. Pakeliui sustojo: 
Vilniuje, užėmė šv. Terešės bažnyčią, šalia kurios yra 
Aušros Vartų Švenč. Panelės koplyčia, ir pavertė ją karei- 
vių sandėliu. Napoleono kareiviai apgadino bažnyčią ir 
apiplėšė Švenč. Panelės koplyčią. Kaip ankščiau švedus, 
taip dabar prancūzus pasiekė Dievo rykštė. Napoleonas 
neva pasiekė Maskvą, bet ten šaltis nugalėjo jį ir vos 
Su kariuomenės likučiais spėjo pabėgti į Prancūziją. 
Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija, 

3 Diena. 
Marija mūsų Ponia. 

Nekaltoji Panelė yra ne tiktai mūsų, bet ir viso pa- 
saulio Ponia. Šitas pavadinimas kuogeriausiai tinka Ma- 
rijai. Delko? Dievas Tėvas yra dangaus ir žemės Vieš- 
pats— Ponas, o Marija Jo išrinktoji Duktė. Jei Tėvas yra 
Viešpats-Ponas, tai ir Duktė Ponia. Taigi iš visų sutvėri- 
mų pirmiausiai Marijai priklauso šis garbingas pavadinimas. 

Marija yra mūsų Viešpaties Jėzaus Kristaus Motina. 
Kiekvienoje Bažnyčios maldoje vadiname Jėzų Kristų mū 
sų Viešpačiu. Jeigu Sūnus yra Viešpats, tai ir Motiną 
reikia vadinti Viešpačia-Ponia. Šventraštis liudija, kad 
Dievas Tėvas, ką tiktai turėjo, viską atidavė Sūnui ir pa- 
darė Jį viso pasaulio Viešpačiu. Sūnus gi pasidalino tą 
valdžią su Savo Motina, nes ir Ji dalyvavo išganymo 
darbe. Kas nor turėti Viešpačiu Kristų ir jam visa širdi- 
mi tarnauti, tas tur turėti ir Mariją už Ponią. Delto šv. 
Alionsas šitaip išsireiškia: „trokštu būti Sūnaus tarnas, 0 
kadangi nieks negal juo tapti, jei nebus Marijos tarnas, 
delto stengiuosi tarnauti Marijai, kaipo savo Poniai“. 

V Dievas visus žemesnius sutvėrimus pavedė val- 
dyti aukštesniems. Jisai žemės viešpačiu padarė žmogų, 
delto kad buvo aukštesnis už visus kitus žemės sutvė- 
rimus. Marija po V. Jėzaus buvo tobuliausia iš visų 
sutvėrimų, delto Dievas padarė ją Angelų ir žmo- 
nių Ponia. Kaip Šventraštis sako, jog Tėvas išaukštino 
Savo Sūnų už Jo pasišventimą, taip galima sakyti, jog 
Mariją išaukštino už Jos sopulius atpirkimo darbe. 

Marija yra visagalinti ponia. Kaip V. Dievas gal pa- 
daryti viską, ko tiktai nor, taip Marija gal išmelsti viską 
ko tik nor. Šv. Alionsas sako, kad jai tarpininkaujant 
ateina mums visokios malonės, kurias pelnė del mus V. 
Jėzus. 

Ji yra maloningiausioji Ponia. Šv. Alfonsas sako, 
kad „Marija yra pilna gerumo ir malonumo Blogai dary- 
„tum, jei eitum prie Jos su baime“. 

Ji yra rūpestingoji ponia. Net ir geriausioji ponia 
nesirūpina tiek savo tarnais ir jų reikalais, kiek Marija, 

Ji yra ypatingai mūsų Ponia. Taip vadina ją vi- 
sos krikščionių tautos. Taip ir mes mėgstame vadinti, 

„kai melsdami Jos apgynimo sakome: „mūsų Ponia“. 

Mūsų protėviai darydavo apžadus, kad tarnausią 
savo dangiškai Poniai. Ką buvo sykį žadėję, tą ir iš- 
tesėjo. Mes taip pat būkime tvirti Marijos garbintojai, 
Šiandien pasižadėkime, kad savo Švenč. Ponią garbin- 
sime visa širdimi ir ištikimai Jai tarnausime. 


PAVYZDYS. 


Vakar minėjome, kas atsitiko su švedais, kai ne- 
dorai elgėsi saugodami Aušros Vartus. Po to įvykio vos 
praslinko dvi dieni, kai atėjo pagelba tėvynės gynė- 
jams. Antanas Novosielskis, kuriam buvo pavestas ne- 
didelis kareivių būrys, smarkiai puolė į Vilnių pro 
Aušros vartus. Netikėtai užpuolęs išblaškė švedus ir 
daug jų užmušė. Švedai greit susigriebė, susirinko iš 
viso miesto ir puolė Novosielskio kareivius. Tie pave- 
dė save Aušros Vartų Švenč. Panelei ir nepaliesti lai- 
mingai grįžo pas savuosius. Dėkodami, kad juos gel- 
bėjo tokiam dideliam pavojuje, vėliau aukojo sidabro 
votum. — Tais pačiais metais švedai sugavo kareivį 


 Stakauską, kai jisai per arti prijojo Vilniaus miestą. 


Stakauskas pamatė esąs švedų apsuptas ir neištrūksiąs 
iš jų rankų. Tada aisiduso prie švenč, Panelės ste- 
būklingam paveiksle, suspaudė pentinais arklį ir pas- 
prūko iš švedų tarpo. Tie vijosi ir šaudė, tačiau nei 
vienas nepataikė. Stakauskas išliko gyvas ir sveikas. 
— Švedams viešpataujant Vilniuje vieną kartą jų kareivis 
pasislėpė Aušros Vartų koplyčioje ir ėmė plėšti nuo 
stebūklingojo paveikslo brangų sidabro rūbą. Staiga ne- 
teko lygsvaros, nukrito ant grindų ir sutriuškino sau galvą. 
— Šiandien visi gerbia tą brangią vietą. Yra užsilikęs nuo 
senovės paprotys, kad Aušros Vartų gatvė galima važiuoti 
tiktai žingsniu. Visi, katalikai ir ne katalikai einant pro 

koplyčią tur nusiimti kepures. Gatvėje, kad ir lyjant“ 
visada galima matyti besimeldžiantieji. 

Kad mūsų tauta atgimtų tikėjime ir karščiau my= 
lėtų Švenč. Panelę. Sveika Marija. : 


4 Diena. 
Marija mūsų Karalienė. 


Delko Švenč. Panelę Mariją vadiname Karaliene ? 

Ji yra dangaus Karaliaus Motina. Šv. Atanazas ir 
šv. Bernardas sako: „jeigu Sūnus yra pasaulio ir visų su- 
tvėrimų Karalius, tai ir Marija užsipelnė karalienės vardą, 
kai tik pasijuto Amžinojo Žodžio Motina“. Karalius Sa- | 
liamonas atvykęs į karališkojo sosto kambarį pasisodino 
šalia savęs. motiną. Norėjo tuo pažymėti, kad ir ji daly- 
vauja jo valdžioje. V. Jėzus padarė panašiai, kai paėmęs 
į dangų Savo Motiną pasodino Ją Savo dešinėje ir pa- 
vedė Jai Savo valdžios dalį. 

Marija yra žemės ir visų sutvėrimų Karalienė. Ji gal 
sakyti Šventraščio žodžiais: „kiekvienoje tautoje ir kiek- 
vienoje giminėje aš viešpatavau“ (Eccli 23,9) Šv. Bernar- 
das atsiliepia šitaip: „tiek sutvėrimų tarnauja Švenč. P. 
Marijai, kiek tarnauja šv. Trejybei; to nor ir reikalauja 
Dievas“ 

Ji yra dangaus Karalienė. Pats Dievas apvainikavo 
Ją danguje. 

Ji yra Angelų, Cherubinų ir Serafinų Karalienė. Jos 
vienos meilė didesnė už jų visų meilę. 

Marija vadinasi Patrijarkų ir pranašų Karalienė. Jie 
davė Jos išraišką arba pranašavo apie Ją. 

Ji skaitosi Apaštalų ir Kentėtojų Karalienė. Ji per- 
viršijo juos visus Savo uolumu ir sopuliais. 

Ji yra Išpažintojų ir Panų Karalienė. Nesulyginama 
Marijos skaistybė ir visos dorybės stato ją aukščiau už 
“juos visus, 

Marija yra gailestingumo Karalienė. Visi labai mėg- 
“sia taip vadinti Ją, nes visiems reikalingas gailestingumas. 


pasi 2 


Mūsų brangiausias Išganytojas žinojo tą ir taip sutvarkė 
Savo valdžią, kad Sau pasiliko teisingumą, o Marijai pa- 
vedė gailestingumą. 

Visos katalikų tautos laiko Dievo Motiną už savo 
Karalienę ir taip vadina Ją. Jos pavedė save Švenč. Pa- 
nelei Marijai, kad visiškai viešpatautų ant jų. Ir mes lie- 
tuviai visuomet karštai mylėjome Mariją ir ją garbinome. 
„Mes iš savo valios išsirinkome Ją sau už Karalienę. Pa- 
 žymėjimui, kad Marija mūsų Karalienė, iškilmingai ap- 
vainikavome Jos stebūklingus paveikslus Trakuose ir Ši- 
luvoje. Paveskime ir dabar save ir visą mūsų tėvynę Ma- 
"tijos valdymui ir tikėkime, kad ji geriausiai valdys mus. 
Jeigu kartais pasitaikytų mums koks nemalonumas, tikė- 
kime, kad ir tas įvyksta mūsų naudai. Marijai daugiau 
rūpi mūsų dvasios, kaip kūno dalykai. Karštai pavedę 
savo reikalus Švenč. Panelei stenkimės būti ištikimi Jos 
valdiniai. Tuo tikslu saugokimės, kad nei mažiausia nuo- 
dėme neįžeistume Jos Sūnų Kai būsime geri valdiniai, 
patirsime mūsų Karalienės Marijos karališkąją galią ir 
globą. 


PAVYZDYS. 

Kai švedai išsikraustė iš Lietuvos ir išnyko nuo jų 
pavojus, į Vilnių gryžo vyskupas ir parvežė išvežtąjį šv. 
Kazimiero kūną. Tais pačiais 1706 m. gegužės 18 d. iš- 
tiko Vilnių nauja nelaimė Kilo mieste gaisras. Prasidėjo 
jisai nuo šv. Mikalojaus bažnyčios ir artinosi prie Auš- 
ros Vartų Jau užsidegė namai abipusiai bažnyčios. Tada 
tėvai karmelitai nunešė stebūklingąjį paveikslą į bažnyčią 
ir ėmė karštai melstis, kad Švenč Panelė gelbėtų. Ir ne- 
apsivylė. Per Marijos užtarymą gaisras pradėje mažėti ir 
nepadaręs daugiau žalos užgeso. Po to įvykio labai daug 
žmonių lankė paveikslą ir dėkojo už gautą malonę. Ko- 
plyčia išliko nesudegusi. Dievo Kūno oktavoje iškilmingai 
sugrąžino paveikslą į senąją vietą koplyčioje. — 1715 m. 
gegužės 26 d. sudegė beveik visas Vilnius. Tada sudegė 
ir medinė Aušros Vartų koplyčia. Iš degančios koplyčios 
liepsnų išnešė paveikslą ir patalpino šv. Teresės bažny- 

čios altoriuje. Tėvai karmelitai surinko aukų ir iš jų pa- 
statė dabartinę mūro koplyčią su plačiais laiptais. Kai 
statybos darbas buvo baigtas, paskyrė dieną iškilmingam 
įnešimui  Švenč. Panelės paveikslo į naują koplyčią. Su- 
sirinko ne tik Vilniaus gyventojai, bet ir nesuskaitomos 
kaimiečių minios. Iškilmėse dalyvavo keturi vyskupai. 
Keturi aukščiausi Lietuvos didikai nešė paveikslą. Nuo 
tos dienos paveikslas ir dabar randasi to pačio vietoje. 
Vilnius dar ne vieną kartą degė. 1760 m. sudegė net šv. 
Teresės bažnyčia, bet koplyčia išliko. — Iš visur keliavo 
čia žmonės ir šaukė Švenč. Panelės pagelbos. Ji kaskart 
daugiau teikė malonių. Jų atminimui visas paveikslas ir 
altorius apkabintas aukso ir sidabro dovanomis. Iš tų do- 
vanų padirbo. keturis altoriaus piliorius. Tėvai karmelitai 
įtaisė puikų rūbą, aplink galvą spindulius ir didelį sidab- 
ro mėnesį apačioje. Tuom dar labiau papuošė paveikslą. 
Rusų vyriausybė 1844 m. išvarė juos iš čia, — Puošian- 
čios paveikslą dovanos duoda suprasti, koki malonių šal- 
tiniai plaukia čia iš dangus per Marijos rankas. Čia ga- 
lime suprasti, kokia gailestinga Marijos širdis del mūsų. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


5 Diena. 
Marija mūsų Globėja. 


Pats Dievas pavedė jai globoti mus. Dievo Sūnus 
žengdamas į dangų paliko Mariją ant žemės, kad Ji turėtų 
Savo globoje ištikimus Jo mokytinius ir visus išrinktuosius. 

Kad geriau suprasti mūsų Globėją Mariją, pažiūrė- 
kime, ką sako valstybės įstatymai apie globą. 

Tėvas mirdamas gali paskirti prie notaro ir liudytojų 
vaikams globą. Kai notaras surašo ir užtvirtina, tokia globa 
vadinasi iškilminga. V. Jėzus pavesdamas mus Savo Švenč. 
Motinai sudarė tokią iškilmingą globą. Ką Jisai paėmė už 
notarą, kai skyrė mums tą brangiausiąją Globėją ? Šv. 
Joną Apaštalą, kuris surašė globos aktą savo Evangelijoj. 


Lusks  AB 


 Stovėjusios po kryžiumi šventos moterys buvo globos 
akte liudytojai. 

Kai miršta tėvas, valstybės įstatymai paveda našlaičių 
“ globą motinai. Ir Dievo įstatymais kai mirė mūsų Tėvas 
V. Jezus, Jo tikinčiųjų globa teko Švenč. Motinėlei 
Valstybės įstatymai neverčia motiną, kad būtinai ji 
| paimtų globon likusius naslaičius. Jie leidžia motinai rū- 
„pintis, kad būtų sudaryta globa. Ar Marija naudojosi ta 
„laisve ? ar Ji stengėsi pavesti tą globą kam kitam? Anaip- 
"tol, ne. Ji stovėdama po kryžiumi pagimdė mus didžiuos 
Sopuliuose. Delto negalėjo pavesti Savo kančios vaikus į 
Svetimas rankas. Jeigu Ji ikšiol nesurado mums kitą glo- 
bėją, tai aišku, kad pati nor būti mūsų Globėja. 

Marijai tinka visiškos Globėjos vardas. Valstybės įs- 
tatymai leidžia, kad motinos globa būtų kuonors suvar- 
„ žyta. V. Jėzus nieku neaprubežiavo pavestą Marijai globą. 
. Jisai kūdikystėje pats prityrė, kaip Motina Marija išmin.- 

tingai ir maloniai rūpinosi Juom. Delto pavesdamas mus 
Jos globai visiškai pasitikėjo, kad kuo geriausiai atliks 
pavestą Jai užduotę. 

Marija paėmė mus į savo globą ne tiktai delto, kad 
| Siinus Jai tą pavedė, bet visiškai iš laisvo Savo noro ir meilės. 
| Bažnyčia pripažįsta Mariją mūsų Globėja, nes Jos 
“globos pagerbimui paskyrė net atskirą šventę lapkričio 
“pradžioje. Ta sventė būva labai iškilmingai apvaikščiojama 
“ Vilniuje Aušros Vartuose. 

š Vos Angelas pranešė Marijai apie Elzbietos padėtį, Ji 
neatsižvelgdama nei į Savo dievišką Motinystę, nei į var- 

| gingą kelionę tuojaus pasiskubino pas ją, kad reikalui esant 
globoti. Dar skubiau Ji bėga dabar gelbėti kiekvieną, kuris 
su pasitikėjimu šaukiasi Jos pagelbos. 

Ji yra dvasios Globėja. Žemės dalykuose galim su- 

„rasti globėjus ir jie gal mums suteikti tą globą. Dvasios 
„reikaluose rasime tikriausią globą tiktai pas mūsų myli- 
" miausiąją Motiną Mariją. 

Ji yra uoli mūsų Globėja. Jeigu šv. Povilas Apaš- 

talas tokiu degė uolumu del dūšių, kad net buvo pasi- 


415. 


3 rįžęs delijų išsižadėti dangaus, ar galima manyti, kad 
Marijai mažiau rūpėtų mūsų išganymas ? 

Ji yra mūsų gailestingoji Globėja. Vos tik pamato, 
kad gręsia mums pavojai, vargai, sopuliai ir pagundos, 
tuo gailisi mūs ir ima Savo globan, kad juose nesuklup- 
tume ir nepakenktume savo dūšiai. 2 

Ar tai maža mūsų laimė, kai turime tokią galingą 
ir gerą Globėją? Mokėkime naudotis ta laime. Šiandien 
pasižadėkime, kad niekados nebėgsime iš po Marijos globos. 


PAVYZDYS. 


Aušros Vartų koplyčia pastatyta viršui gatvės. Žmo- 
nės eina ir važiuoja apačia. Nuo gatvės yra koplyčioje 
trys langai. Vidurinis ties paveikslu labai platus. Esant 
gražiam orui būva atidaromas, kad iš gatvės žmonės ma- 
tytų laikantį šv. Mišias kunigą. Viršui lango buvo padė- 
tas ant mūro didelėmis raidėmis lotyniškas parašas: „Gai- 
lestingumo Motina, Tavo apgyniman puolame“. Stebūklin- 
“gam paveiksle Dievo Motina tur palenktą dešinėn galvą 
“ir labai malonų, gailėstingumo pilną veidą. Nuo švintant 
iki vidurdienio kasdien būva vienos po kitų šv. Mišios. 
Koplyčioje ankšta, tai žmonės meldžiasi suklaupę gatvėje: 
Kai vakarais vos tik viena lempa žiba prieš stebuklingąji 
paveikslą, o mieste viešpatauja tyla ir tik ištolo girdėti 
ratų bildesys, čia klūpo nuliūdę, vargų prislėgti ir ieško- 
dami paguodos karšiai meldžiasi. Susidaro nepaprastas 
įspūdis, kai regi čionai nakties tyloje besimeldžiančius. Jie 
sukaupę visas savo mintis Žino, kad Gailestingumo Mo- 
tina priglaus juos prie Savo motiniškos širdies ir kad čia 
greičiau išmels sau reikalingų malonių. Aušros Vartuose 
tenka matyti daugiau dievotų, kaip kitur, nes čia yra ma- 
loningiausioji nelaimingųjų ir nuliūdusiųjų Priebėga. Nieks 
neatsitraukia iš čia be paguodos. Atvykęs pas Dangaus 
Vartus— Mariją palieka sunkią naštą, kuri slėgė dušią. 
Liedamas ašaras drauge išlieja ir savo liūdėsį, 0 namo 
grįžta ramesnis ir linksmesnis. Aplink Aušros Vartus net 
ir ore jaučiasi Dievo garbės dangiškas kvapas. Juk čio- 


m aj Ažuiiadiai 


o 


4 
nai milijonai žmonių klūpojo, meldėsi ir stebūklų datyrė. 
Čia kreipėsi ne tiktai Vilniaus miesto gyventojai, bet ir 
iš tolymiausių Lietuvos kampelių, kad pavesti Švenč. Pa- 
nelės Aušros Vartuose stebūklingos globai savo vargus 
ir rūpesčius ir kad Jai užtariant išgauti nuo Visagalio rei- 
; kalingų sau malonių. Švenč. mūsų Motinėle, pažvelk į 
„mus varguose skęstančius, Savo maldomis palengvink 
mūsų gyvenimo naštą ir globok kiekvienam mūsų žingsny. 
Kad mūsų tauta atgimtų tikėjime ir karščiau mylėtų 
Svenč. Panelę. Sveika Marija. 


6 Diena. 
Marija mūsų Pagelba. 


Kas šaukėsi su pasitikėjimu, Marija kiekvienam teikė 
Savo pagelbos. Viešpats padarė, kad Ji būtų mums didelė 
ir visatinė pagelba. Jisai davė kiekvienam žmogui atskirą 
Angelą Sargą, o visiems vieną ir tą pačią Pagelbą, kuri 
„ Jo brangiausiąjį Sūnų rėmė nuo pat kudikystės. 
Šv. Bažnyčia paskelbė, kad Marija yra krikščionių 
Pagelba. Popiežiai suteikė Jai tą vardą ir liepė įdėti į Litaniją. 
Marija yra išbandyta Pagelba. Ne vieną kartą pavo- 
“juose visa Bažnyčia datyrė Jos pagelbos, Delto tapo 
įsteigta Krikščionių pagelbos šventė gegužės 24 d, 
; Ji yra neliaujanti Pagelba. Jos akis nukreipta į žmo- 
nių reikalus, kad pamatyti, kur reikia teikti pagelbos. Del- 
to vadinasi Neliaujančios Pagelbos Motina, 
2 Galima Jai duoti ir motiniškos Pagelbos vardą. 
„Kiekviena motina budi savo vaikelio kūdikystėje ir vos 
pamato griūvantį, tuo skubinasi gelbėti. Ir Marija Motina 
| budi mūsų dvasios kūdikystėje, ypač kai reikia pergalėti ko- 
kią pagundą, jei nors vienu žodeliu šaukiamės Jos pagelbos. 
Dar mes nespėjome kreiptis į Mariją, 0 Ji jau pa- 
Siskubino gelbėti mus. Štai Galilejos Kanoje Ji negalėjo 
tamiai žiūrėti, kai jaunavedžiai buvo nusiminę. Nors nieks 
Ieprašė, tačiau pasiskubino gelbėti juos. Taip Ji daro su 
Sais žmonėmis. Ji nelaukia, kad į Ją kreiptųsi. Stengiasi 

net patraukti prie Dievė tokius nusidėjėlius, kuriems iš- 
ganymas nerūpi. : 
Ji yra visokeriopa Pagelba didžiuos ir mažuos, kas- 


„dieniuos ir nepaprastuos dalykuose. Ji padeda eiti, luomo 


pareigas. Padeda kovoti su pagundomis. Ji remia ir ta- 
da, kai pasitaiko proga atlikti kokios nepaprastos dory- 
bės veiksmą, 

Pagaliau Marija yra stebūklingoji Pagelba. Kiekvie- 
nas stebūklingas Marijos paveikslas įrodo, kokia Jos ga- 


pagelbą. : 

Ir mes melskime, kad Marija remtų mus visam gy- 
venime. Pasižadėkime kiekvienam reikale šauktis Jos mo- 
tiniškos pagelbos. 

PAVYZDYS. 

Žiloje senovėje mūsų protėviai buvo pagonys. Kai vi- 
sos Europos tautos priėmė krikščionystę, lietuviai dar 400 
metų tvirtai laikėsi savo tikybos. Tačiau ir tais laikais at- 


'sirasdavo žmonės, kuriems rūpėjo paskleisti Kristaus 


mokslą tarp lietuvių. Mūsų protėviai iš tų pasišventėlių 
lūpų išgirdo pirmą kartą Marijos vardą. Čia nors trumpai 
paminėsiu Šventuosius, kurie pagonystės laikais pasiekė 
lietuvių žemes skelbdami tikrąjį Dievo mokslą. Apie 850 
m. apaštalavo Kurše ir Žemaičių pakraščiuos šv. Ansga- 
ras, gimimu prancūzas, Bremeno arkivyskupas Jam mi- 
rus nieks nepalaikė krikščionystę ir ilgainiui viskas buvo 
pamiršta. — Antras lietuvių apaštalas buvo šv. Vaitiekus, 
Prahos vyskupas. Jisai gimė Cekijoje. Nuo mažų dienų 
Švenč. P. Marija globojo Vaitiekų. Dar mažas būdamas 
apsirgo skilvio sutinimu, kurs gręsė mirtimi. Nuliūdę tė- 


vai puolė ant kelių prieš Marijos altorių ir pažadėjo au- 


koti jį Dievo tarnavimui, kad tik pasveiktų. Vaitiekus iš- 


„gijo. Užaugęs ėjo reikalingus mokslus ir pagaliau liko 

Prahos vyskupu. Čekai buvo paskendę nedorybėse. Šven- 
tas vyskupas dėjo visas pastangas, kad pataisyti savo: 
avelės, bet bergždžias buvo jo darbas. Tada prašė šv. Tė- 
vą, kad leistų stoti į benediktinų vienuolyną. Esant vie- 
nuolyne čekai prašė grįžti ir žadėjo visiškai pasitaisyti. 
Vaitiekui grįžus jie vis tiek nedorai elgėsi. Tada Šven--- 
tasis išgavo leidimą vykti pas pagonis, kad jiems skelbti 
Dievo žodį. Besirengiant pasirodė Švenč. Panelė ir pasa- 
kė, kad mirsiąs kankinio mirtimi ir kad to valandoje stip- 
rinsianti jį. Šv. Vaitiekus didžiai mylėdamas Švenč. P. Ma- 
fiją parašė Jos garbei giesmę dar ir šiandien giedamą 
lenkų bažnyčiose. Jisai pilnas Jėzaus ir Marijos meilės ėjo 
skelbti tuos šventus vardus pagonims lietuviams Vos pa- 
siekė giminingų lietuviams prūsų žemes, tapo 997 m. pa- 
gonių nužudytas. Kai nespėjo žodžiu pasėti Dievo ir Ma- - 
tijos meilės sėklą, pasėjo krauju.—Šv. Brunonas benedik- 
tinas girdėdamas apie šv. Vaitiekaus pasišventimą pasi- 
rįžo eiti jo pėdomis. 1004 m tapo įšventintas Mersebur- 
go vyskupu. Pramokęs kalbos išvyko į lietuvių žemes. 
Kaimiečiai svetingai priėmė ir noriai klausė jo pamokslų, 
bet kriviai draudė skelbti krikščionystę. Šv. Bruonas ta- 
čiau ėjo vis tolyn ir mokino apie tikrąjį Dievą. Kai pa- 
siekė vietą, kur Širvinta susieina su Šešupe, 1009 m. va- 
sario 14 d. tapo pagonių nužudytas. Kankinių kraujas 
yra krikščionių sėkla. — Tais pačiais laikais apaštalavo 
Lietuvoje, šv. Olaus, norvegų karalius. Danai užpuolė Nor- 
vegiją ir jis buvo priverstas pasitraukti iš tėvynės. Tada 
atvyko į lietuvių žemes ir dviem atvėjais skelbė Kristaus 
mokslą. Jo nepaprastas gerumas ir gailaširdystė patraukė 
žmonių širdis. Kai 1020 m. grįžo į Norvegiją, visi lydėjo 
kaipo tėvą, kaipo šventąjį. — Šitie Sventieji buvo pirmu- 
tiniai pas mus krikščionystės skelbėjai. Jie pasišventimu 
ir žodžiu ruošė dirvą, kurioje pasėta Dievo sėkla padarė, 
kad mūsų tėvynė buvo vadinama šventa Lietuva. 

Kad mūsų tauta atgimtų tikėjime ir karščiau mylėtų 


Švenč. Panelę. Sveika Marija. 

7 Diena. 


Marija mūsų Užtarytoja. 

Kaip didis yra Dievo gailestingumas del pasaulio, 
matyti iš to, kad Jisai padarė Mariją mūsų Užtarytoja, 
Dievas pasakė, kad be Jo mes negalim nieko padaryti. 
Kad Jį palenkus prie savęs, reikia melstis. Delto V. 
Jėzaus ragina mus melstis sakydamas: „prašykite ir bus 
jums duota“ (Mat. 7,7). Reikalingos mums nuolat nau- 
jos Dievo malonės, idant galėtume tikrai katalikiškai gy- 
venti. Kad jas įgyti, „visuomet reikia melstis ir nepailsti“ 
(Luk. 18,1) Tačiau mes labai tankiai užmirštame tą pa- 
raginimą. Išganytojas Savo kančia pelnė didelį malonių 
iždą, iš kurio gal visi semti, bet ne visi moka juo nau- 
dotis. Kad tas iždas nebūtų veltui sukrautas, V. Jėzus 
patiekė mums Švenč. Panelę Mariją kaipo Užtarytoją, kad 
per Ją galėtume naudotis Jo nuopelnų iždu. 

Kiekviena motina geriausiai supranta savo vaikelių 
reikalus. Kai ji už vaikus užtaria pas tėvą, greičiau pa- 
sekmės būva. Nieks taip nesupranta mūsų reikalus, kaip 
Motina Marija. Ji moka geriausiai užtarti už mus pas 
Dangaus Tėvą. 

Gera motina neužmiršta savo vaikus net ir tada, kai 
jie nieko neprašo. Marijos motiniška širdis taip pat lie- 
pia Jai užtarti už visus. Kartais visai nežinome, iš kur 
atėjo mums malonės, kurių neprašėme ir kurių nieku ne- 
užsipelnėme: Juk reikėjo susiprasti, kad turime pas Die- 
vą rūpestingą Užtarytoją, Švenč. Panelę Mariją. Tiktai 
būsimam gyvenime sužinosime, kiek mums davė Marijos 
užtarymas. 

V. Jėzus kalba apie Dievą, kad Jo gerumas daro 
jog saulė teka geriems ir blogiems. Marija kaipo tikroji 
Motina taip pat nepamiršta net netikusių vaikų. Ji nori pa- 
traukti juos Dievo malonėmis, kad atsiverstų ir pasitaisytų. 

Marija užtaria už mus ne tik delto, kad Ji mūsų 
Motina, bet ir delto, kad Ji yra Dievo Motina. Ji užtar- 
„dama už mus primena V. Jėzui, kad būdama ant žemės 

vykdė visus Jo pageidavimus, tai dabar Jis tur išklausyti | 
Jos prašymus. 

Kai Marija stovėdama po kryžium kentėjo drauge 
su V. Jėzum, tie jos sopuliai padarė Ją mūsų Užterytoja. 
Tur teisės reikalauti del tų sopulių, kad Jos užtarymas 
nebūtų bergždžias. ž 

Taigi Marijos užtarymas yra tarytum visagalis. Šven- 
tieji sako: ką Dievas gal padaryti Savo galybe, tą Marija 
Savo malda. 

Koks didis tavo apakimas, kai iš apsileidimo nesi- 
naudoji, idant kreiptis į tą visagalią Užtarytoją! Bent nuo šios 
dienos elkis taip, kad sąžinė neišmėtinėtų panašų apsileidimą 


PAVYZDYS. 


Mūsų senovės kunigaikščiai, kaip ir visa tauta, bu- 
vo pagonys. Jie nepažino tikrojo tikėjimo. Pirmas kuni- 
gaikštis priėmęs šv. krikštą buvo Mindaugas, bet už tai 
žuvo jisai nuo pagonystės šalininkų. Ir vėl kunigaikščiai 
laikėsi pagonystės. Vytautas Didysis gimė stabmeldystėje 
ir joje užaugo. Turėdamas 39 metus nuvyko pas vokie- 
čius kryžiuočius ir miestely Tapiau spalio 21 d. 1383 m. 
priėmė šv. krikštą. Lietuva apsikrikštijo 1386 m., bet že- 
maičiai vis dar laikėsi senovės tikybos. Vytautas susipa- 
žinęs Su nauju tikėjimu ilgainiu tapo net jo skelbėjas. Ji- 
sai keliavo iš vietos į vietą ir aiškino žmonėms krikščio- 
nių tiesas. Vytautas sugriovė stabmeldiškas šventyklas ant 
Dubysos kranto, Šiluvoje, ant Šatrijos kalno ir kitur. Pa- 
galiau žemaičiai paklausė savo kunigaikščio ir 1416 m. 
apsikrikštyjo. Tada tapo įsteigta Žemaičių vyskupystė. Pats 
Vytautas nurodė Varniuose vietą katedrai, pastatė ją ir 
apdovanojo žeme. Vytautas numylėjo katalikų tikėjimą. 
Vienąkart stačiatikių metropolitas Grigorijus Cemblakas 
paklausė: „kunigaikšti, delko laikaisi katalikų, 0 ne sta- 
čiatikių tikėjimo?“ Vytautas nusišypsojęs atsakė: „jei no- 
ri patraukti į savo tikėjimą mane ir mano valdinius, ke- 
liauk į Rymą, perkalbėk popiežių, o tada visas pasaulis. 
bus stačiatikiškas.“ Popiežius Martynas V pagyrė Vytautą 

už uolumą katalikybės palaikyme, padarė jį savo genera- 
liu vikaru ir pavadino krikščionių tikėjimo daugintoju. 
Vytautas tikrai buvo žemaičių apaštalas. Jisai mokino ti- 
kybos, statė bažnyčias. steigė vienuolynus. Daugumui 
pastatytų bažnyčių jisai“ davė Švenč. Panelės titulą, kaip 
va Trakuose, Veliuonoj, Kaune, Kernavėje, Raseiniuose, 
Darsunišky ir kitur. Vytautas gavo nuo graikų ciesoriaus 
Švenč. P Marijos pavikslą. Labai gerbė jį ir visur su sa- 
vim važiojo, ypač kariaujant. Vėliau atidavė Trakų baž- 
nyčiai, kur pagarsėjo stebūklais Vytautas Su pasitikėjimu 
kreipėsi į Mariją ir prašė Jos pagelbos. Iš to matyt, kad 
jis buvo Marijos mylėtojas Jisai pirmas skelbė ženiai- 
čiams apie Mariją. Ar tik ne nuo Vitauto laikų žemai- 
čiai pradėjo mylėti Mariją ir Ją garbinti? 

Kad mūsų tauta atgimių tikėjime ir karščiau mylė- 
tų Švenč. Panelę. Šveika Marija. 


8 Diena. j 
Marija mūsų Tarpininkė. 


Švenč. Panelė tikrai yra mūsų Tarpininkė. Dievo: 
Sūnus tapo žmogus, kad galėtų tarpininkauti tarp Tėvo 
ir žmonių. Jisai prisiėmė Švenč. Motiną, kad tarpinin- 
kautų tarp Jo ir mūsų. Pats grįžo į dangų tarpininkauti, 
o ant žemės paliko tarpininkavimą Marijai. 

Kokiais keliais turėjo eiti tas terpininkavimas ? Šv. 
Bernardas sako, kad pas Dievą galim patekti tiktai per 
Jėzų Kristų, 0 pas Jėzų Kristų tiktai per Mariją. Šv. 
lldefonsas kalba, kad Dievas norėdamas teikti žmonėms 
malones sudėjo jas į Marijos rankas, nes Jai yra pavestas 
Dievo malonių iždas. „Kaip per Mariją atėjo Dievo 
Sūnus, teip per Marija plaukia visos dangaus malonės“, 
sako šv. Bonaventura. 

Marija yra mūsų Tarpininkė. Taip vadina Ją šv. 
Bažnyčia antiionoje „Tavo apgyniman puolame“. Bažnyčia 
neklysta. Ji yra įsteigta, kad nurodytų priemonės mūsų 
išganymui ž 

Visai teisėtai pavesta Marijai, kad tarpininkautų. 
1dant galėtų tinkamai eiti šitą pareigą, reikėjo turėti ką- 
nors bendro su tais, už kuriuos tarpininkaujama, ir su 
„tuo, kurį meldžiama už juos. Tokia tarpininkė galėjo būti 
tiktai Švenč. Panelė. Ji su munfis turi bendrumą kaipo 
žmogus, 0 su Dievu kaipo Jo Sūnaus Motina ir kaipo 
panašiausia į Jį šventumu. 

Ė Marija ir delto yra mūsų Tarpininkė, kad Jai tarpi- 
 ninkaujant gavome Išganytoją ir tiktai Jai tarpininkaujant 
aieina mums visos reikalingos išganymui malonės. 

Marijai tarpininkaujant naudojamės Jėzaus Kristaus 
nuopelnais. Dievas norėtų del tų nuopelnų teikti mums 
Savo malonių, bet reikalauja, kad kastarpininkautų. Taigi 
Marija stoja mūsų vardu ir nuolat maldauja tų malonių. 
Perją kaip lataku teka ant mūsų Viešpaties nuopelnų vaisiai. 

Dėka Marijos tarpininkavimui gavome visas visiems 
iduotas malones. Tveriant pasaulį V. Dievas turėjo Mariją 
Savo minty. Delto šv. Bažnyčia į Jos lūpas deda šiuos 
Sventraščio žodžius: „Viešpats mane turėjo savo kelių 
pradžioje pirma negu yra kąnors padaręs“ (Prov. 8,22) 
Adomui puolus V. Dievas del Marijos užlaikė pasaulį 
nuo Žuvimo. Marijai tarpininkaujant gavome Atpirkėją. Ji 
išpraše Savo malda, kad atėjo šv Dvasia, Jai tarpinin- 
kaujant V. Jėzus padarė pirmą stebūklą Galilėjos Kanoje. 

Ar suskaitysi malones, kurias tu pats gavai per 
Mariją?.. Jei Ji mūsų Tarpininkė, tai visokiais reikalais 
kreipkis į Ją prašydamas galingo tarpininkavimo. 


PAVYZDYS. 


Šiandien pažiūrėkime, kaip garbino Švenč. Panelę 
Mariją mūsų tėvynės Užtarytojas, šv. Kazimieras. Jisai 
buvo Kazimiero Jagailiečio sūnus. Nuo jauniausių savo 
dienų karštai mylėjo Švenč. Panelę. Sveikindavo Ją dau- 
gybe gražių maldų ir giesmių, kurias pats sudėjo. Kad 
geriau pareikšti Dievo Motinai meilę, nuo pat kūdikystės 
vargino savo kūną įvairiais marinimais. Šeštadieniais, o 
ypač Marijos švenčių vigiliose tenkindavosi vien duona 

bei vandeniu. Šito pasninko nesulaužė net Sunkiai susir- 
gęs. Sulyg anų laikų papročio šv. Kazimieras draugė sti 
kitais karalaičiais kas rytą kalbėdavo Švenč. Panelės Va- 
landas. Jisai išmoko atmintinai šv. Bernardo giesmę 
„Omni die dic Mariae laudes mea anima“. „Mano siela, 
tark kasdieną garbę skaisčiai Motinai“. Taip pamėgo tą 


giesmę, kad nei vienos dienos nepraleido nepagiedojęs 


jos. Mirdamas liepė tos giesmės nuorašą įdėti į savo grabą. 
Kai praslinko 120 metų nuo jo mirties, atidarę grabą fado. 
nesugedusį nė kuną, nė giesmię. Šv. Kazimieras ruošėsi | 
prie Marijos švenčių malda. Kiekviena Jos šventė pri- 
mena mums ypatingą Švenč. Panelės dorybę. Šv. Kazi- 
mieras stengėsi ypač tose dienose sekti ta Jos dorybė. 
Susitikęs su namiškiais ir valdiniais tarytum nemokėjo 
apie ką kitą kalbėti, kaip tik apie Marijos dorybes ir Jos 
garbę. Jisai žodžiu ir pavyzdžiu ragindavo kitus, kad tu- 
rėtų karštesnį pamaldumą į Švenč. Panelę Mariją. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


9 Diena. 
Marija mūsų Apgynėia. 


Ar galėjome gauti geresnę apgynėją kaip Marija? 
Ji turi didę galią pas Savo Dieviškąjį Sūnų ir tą galią 
vartoja mūsų naudai. Pats V. Dievas Savo neapsakomoj 
gėrybėje siftalvojo šitą priemonę gelbėti mus nuo Savo 
teisingumo. Delio Jisai išaukštito tą pirmąją Savo tar- 
naitę. Padarė Ją Savo Sūnaus Motina, 0 mums davė už 
Apgynėją, kad Jai ginant pats turėtų lyg suvaržytas rankas. 

Retkarčiais pasitaiko išgirsti apie. kilniaširdžius ap- 
gynėjus, kurie be jokio atlyginimo gina beturčių ir naš- 
laičių reikalus. Tokia „gailiaširdė yra Marija, kai eina ginti 
nelamingus, visų apleistus nusidėjėlius, idant išmelsti jims. 
atsivertimo malonę. Būya ir valdžios skiriami gynėjai, kad 
neprašomi gintų bylas kaltinamųjų. Taip daro ir Marija. 
Ji gina net tuos, kuriems nerūpi jų dvasios reikalai. 

Mums būtinai reikalingas apgynėjas. Kiekvienas turime 
dvi bylas Aukščiausiam Dievo Tribunole. Mūsų amžinybė 
priklauso nuo tų bylų išlošimo. Viena byla eina už am- 
žiną tėvainystę, arba kitaip sakant, už teisę į dangų. Vel- 
nias užginčija tą teisę įrodinėdamas, kad mes per Savo 
nuodėmes praradome ją Antroji byla kriminalė eina už 
Dievo Didybės išniekinimą. Čia gręsia amžina dūšios ir 
kūno mirtis.  Šitose abiejose labai pavojingose bylose 
mūsų Apgynėja stoja mūsų pryšauky ir uždengia mus 
nuo Dievo pabaudų ir nuo šėtonų puolimo: 

Kai žemiškas gynėjas turi bylą, kuri labiau jam 
tūpi, tai visupirma ja užsiima. Ir Marijai ypatingai rūpi 
ginti prieš Dievą bylas tų, kurie karščiau prašo Ją, kad 
gintų, ir patys trokšta savo pataisos. 

Atrodytų keista, jei kokiai motinai nerūpėlų jos žūs- 
tantis kūdikis. Kai medžiotojai pagrobia žvėrių vaikus, tai 
net toki žiaurūs kaip liūtai ir tigrai išgirdę vaikų cypimą 
puola į jūrą ir plaukia paskui laivą, kad gelbėti juos. Ar 
galimas daiktas, kad mūsų Maloningiausioji Motina Marija 
išgirdusi šėtono suklaidintų savo vaikų šauksmą negintų 
jos ir netrauktų iš jo nasrų? Juk Ji yra Dievo Motina ir 
žmonių Motina. Kaipo Dievo Motina tur galią švelninti 
Savo Sūnaus rūstybę, o kaipo mūsų Motina tur prievolę 
ginti mus. 

Pagaliu, visos motinos yra savo vaikų tikros ąpgy- 
nėjos. Kai užsirūstinęs tėvas ketina bausti nusikaltusius 
vaikus, apgina juos motina. Marija kaipo geriūusioji Mo- 
tina gina nusidėjėlius nuo Dievo rūstybės. Ir mes visados 
šaukimės to gynimo sakydami giesmės žodžiais: „Marija, 
Marija! skaisčiausia lelija! Dangaus karaliene šviesi! Už- 
Stok prieš Aukščiausį Tu žmogų menkiausį, nes viską 


pas Dievą gali“! 
PAVYZDYS. , 

Koki pirmi vienuoliai mokino mus apie V Jėzų ir Mariią? 
Ankščiau minėjome benediktinus šv. Vaitiekų ir šv. Bru- 
noną, o dabar atsiminkim kryžiuočius, domininkonus ir 
pranciškonus. Kryžiuočiai buvo vokiečių vienuoliai. Buvo 

vadinami kryžiuočiais, nes ant skydų ir baltų skraisčių 
nešiojo juodą kryžių, bet tikras jų vardas buvo „Panos 
Marijos kareiviai“. Stodami ordenan prisiekdavo tarnauti 
* Dievui ir Marijai ir kovoti už kryžių. Mozurų kunigaikštis. 
Konradas pakvietė juos 1229 m. kovoti su lietuvių tau- 
tomis ir apdovanojo žeme. Kryžiuočiai kriksčionystės 
platinimo priedangoje plėše, degino turtą, vergė it žudė 
žmones. Kai lietuviai norėjo krikštytis, jie šmeižė, kad ga- 
lėtų ilgiau plėšikauti. Jie nešiojo Marijos vardą, bet savo. 
žiaurumu ir veidmainiavimu teršė tą vardą ir sulaikė 
mus nuo ankstyvesnio krikšto.—Visai kitoki buvo domi- 
nikonai ir pranciškonai. Jiems rūpėjo išmokyti tikybos ir 
ūgdyti krikščionių dorybes. Jau Mindaugo laikais 1250 m. 
Lietuvos rytuose darbavosi dominikonai. Jie buvo privedę 
did. kun. Gediminą, kad sutiko apsikrikštyti. Tačiau kry- 
žiuočių gobšumas suardė viską. Jie steigė ir vedė mokyklas, 
darė misijas parapijose. Ypač per tas misijas mokino my- 
lėti Mariją ir platino rožančių. Ne mažesnis buvo pasi- 
šventimas prančiškonų. Kunig. Vitenis apie 1300 m. pa- 
kvietė du pranciškonu ir pastatė jiems bažnyčią. Algirdo 
laikais 1366 m. kovo mėnesį pagonys nužudė Vilniuje 
14 prančiškonų. Goštautas pargabeno 36 pranciškonus ir 
pastatė jiems Švenč. P. Marios vardu bažnyčią, bet 1374 m. 
gegužės 24 d. ir šituos išžudė netikėliai. Pranciškonai ir 
dominikonai išsižadėję savęs ir liedami kraują išmokino 
mūsų protėvius mylėti V. Jėzų ir Švenč. P. Mariją. 

"Kad mūsų tauta atgimtų tikėjime ir karščiau mylėtų 
Švenč. Panelę Mariją. Sveika Marija. 


10 Diena. 
Marija mūsų Permaldavimas. 


Didelė tai malonė, kai Išganytojas padarė Savo Mo- 
tiną mūsų Permaldavimu. Jai maldaujant V. Jėzus gal 
pasigailėti mūs nei truputį nekenkdamas Savo teisingumui. 
Tas teisingumas reikalauja, kad nusidėjėliai neliktų be 
bausmės. Jei nebūtų bausmės, jie turėtų daugiau drąsos 

„gyventi savo nedorybėse. Bet kai maldauja toks šventas 
„asmuo kaip Marija, V. Jėzus atideda bausmes į šalį ir 
teikia Savo gailestingumą. 

V. Dievas siuntė pas Jobą jo prietelius, kad tas tei- 
singas vyras maldautų Jį už juos. Daug geresnė Permal- 
dautoja yra Marija, nes V. Dievas ypatingai Ją paskyrė, 
kad permaldautų Jį už mūsų nuodėmes. 

Jau šiandien galim skųstis Jobo žodžiais: „Jis yra 
Dievas, nei vienas negal Jo keršto tildyti“ (Job. 9,13). Jau 
yra Esybė, paties Dievo sugalvota, kuri pajėgs permal- 
„dauti Jį už mūsų kaltes. Marija gal sulaikyti Jo baudži- 
ančią ranką. Ji kaipo Dievo Sūnaus Motina turi tokią 
neužginčijamą privilegiją. 

Skaitome, kad rymiečių vadas vardu Korjolanas 
norėjo iš keršto sugriauti Rymą ir su svetima kariuomene 
„apgulė jį. Maldavo žymiausi piliečiai, kad pasigailėtų, bet 
nieku nepaveikė į Korjolaną. Pagaliau siuntė pas jį jo 
motiną. Sūnus nepajėgė priešintis motinos ašaroms ir 
prašymui ir atsitraukė su kareiviais nuo miesto. V. Jėzus 

„taip pat rengia teisėtas pabaudas nusidėjėliams. Nei šventų 
Patronų užtarymas nepajėgė sulaikyti tą Jo rūstybę. Tačiau 
kai maldauja Švenč. Jo Motina, negal pasipriešinti. Jos 
maldos ir ašaros gal visuomet permaldauti Jį. 

Marija buvo liuosa nuo mažausios nuodėmės, delto tapo 
Permaldautoja už mūsų nuodėmes. Tiktai tokia nekalta ir 
šventa gal išmelsti svetimų nuodėmių atleidimą. 

P ermaldautojos pareiga teko Maijai dar stovint po 
kryžium. Čia Ji ir pradėjo tą pareigą eiti. Šalia Jėzaus 
buvo prikaltas prie kryžiaus Gerasis Latras. Marija mal- 
davo už jį ir išmeldė visišką atleidimą.  Stačiai nuo kry- 
žiaus tas Latras pateko į rojų. 

Ir šiandien Marija stovi arti savo Sūnaus, kad mal- 
dautų nusidėjėliams atleidimo. Taigi visi, kurie jaučiame 
nuodėmes, kreipkimės su pasitikėjimu į tą galingą Per- 
maldautoją. 

PAVYZDYS. 


Visai Lietuvai brangiausia vieta — Aušros Vartai, 0 


sė 


žemaičiams Šiluva. Šiandien nemaža čia šilų, 0 senovėje: 
turbut dar daugiau buvo, jei šią vietą praminė Šiluva. 
Dabartinė Šiluvos bažnyčia stovi ant kalnelio, kur žilo: 
senovėje žemaičiai garbino gudrybės dievę Butį. 1408 m. 


“ kunigaikštis Vytautas skelbdamas Žemaičiuose krikš- 


čionystę ir Šiluvoje panaikino dievės šventyklą. Sako pa- 
davimas, kad tais laikais rado miške Švenč. Panelės pa- 
veikslą, kuris vėliau pagarsėjo stebūklais. Petras Gedi- 
gaudas, Geišų dvaro savininkas, 1457 m. pastatė Šiluvoje 
Švent. P. Marijos Gimimo garbei bažnyčią. Ištiko gaisras 
ir ji sudegė. Tada Jonas Zaviša, jau kitas Gaišų savinin- 
kas pastatė naują bažnyčią. Nuo pat pradžios jautė žmo- 
nės traukimą vykti į Šiluvą, kad savo maldose pavesti 
vargus ir rūpesčius“ Marijai. Ateidavo nuliūdę, 0 grįždavo 
mano linksmi. Tačiau neilgai buvo garbinama Marija Ši- 
luvoje. Tais laikais išklydo iš tiesos kelio Liuteris ir Kal- 
vinas. Juodu ėmė skelbti naują mokslą prieštaraujantį 
mokslui šv. Bažnyčios, kurią įsteigė V. Jėzus. Naujo moks- 
lo skelbėjai atsibastė ir į Lietuvą. Pirmių pirmiau ponai 
ir bajorai tapo kalvinais, kad galėtų pataikauti kūno gei- 
duliams. Šiluvos savininkas taip pat virto kalvinu. Jisai 
šalia bažnyčios paštatė kalvinams kirkę. Katalikus ištiko, 
nelaimė, nes sudegė bažnyčia. Nebuvo kam statyti naują 
bažnyčią: ponai buvo kalvinai, o artojai netesėjo. Tie 
artojai katalikai tvirtai laikėsi tikėjimo. Degant bažny- 
čiai drąsesnieji išgelbėjo iš gaisro kaikuriuos bažnytinius 
daiktus, užrašų dokumentus ir stebūklingąji paveikslą. 
Sudėjo viską į geležinę skyrynią ir slapta užkasė ten, 
kur stovėjo sudegusioji bažnyčia. Ponų palaikomi kalvinų 
pastoriai užgrobė bažnyčios žemę ir net užarė tą vietą, 
kur bažnyčios būta. Nebuvo kunigų, nebuvo kam palai- 
kyti tikėjimas. Didės tamsybės apsiautė žemaičių šalį. 
Žmonės netekę vadų viens kitą stiprino, meldėsi ir laukė, 
ar neįvyks kokia permaina. Ištvermė neapvylė. Dievo ap- 
veizda budėjo. Marija išsklaidė suklydimo debesis ir vėl 
pasirodė teisybės saulė. Apie tai bus ryto. 

Kad mūsų tautą atgimtų tikėjime ir karščiau myletų 
Švenč. Panele. Sveika Marija. 

11 Diena. 


Marija mūsų Gelbėtoja. 

Giedant Valandas tankiai prašome, kad Švenč. Pa- 
nelė ateitų gelbėti mus. Gerai darome, kai prašome. Esame 
lyg maži vaikai. Reikalaujme nuolat, kad Marija gelbėtų 
mus maldoje, kasdieniuos reikaluose ir bevėik kiekvie- 
nam žingsny. 

Reikalaujamos pagelbos galėjo mums teikti tiktai 
tokia visagali Esybė, kaip Marija, kuri visuomet budi, 
kad gelbėti mus. Tiktai Jos motiniškoje Širdy galėjome 
tasti visokeriopą pagelbą. Kiekviena motina tur nuolat 
daboti savo vaikučius, kad neparpultų, kad neužsigautų ir 
kad neištiktų juos kokia nelaimė. Motina Marija dar la- 
biau yra susirūpinusi, kad kas nepakenktų mūsų dūšiai. 
Jeigu mums gręsia kokios nuodėmės pavojus ir bent vienu 
atsidūsėjimu šauksimės Jos pagelbos, ta geriausioji Motina 
tuojau pasiskubins paremti mus, kad nepultume į nuodėmę. 

Visos vienuolių kronikos pilnos įvykių, kaip Marija 
skubėjo gelbėti skęstančius upėse, žūstančius liepsnose 
ar atsiradusius kitokiam pavojuje, kai į ją kreipėsi: Gai- 
lestingoji Motina tarytum laukė šaukimo ir vos jį išgirdo, 
tuoj ištraukė iš gręsiančios nelaimės ir pagelbėjo. Tie įvy- 
kiai paremti tikrių tikriausiais liudymais. 

Kartais ištikimi Marijos tarnai būdavo didelių pa- 
gundų apsupti ar atsirasdavo nuodėmės pavojuje. Vos 
sušuko, kad Švenč. Panelė gelbėtų, tuoj nutildavo pagun- 
dos ir jie išvengdavo nuodėmės. 

V. „Dievas davė Savo Sūnaus Motinai nepaprastą 
širdį. Ji neapsakomai myli Savo Sūnų, bet myli ir tuos, 
kurie Jį įžeidė. Ji visados yra pasirįžusi gelbėti juos, nes 
gelbėdama nusidėjėlius džiugina V. Dievą. „Kasgi pa- 
jėgs išplėšti mus iš tokios Motinos prieglobsties?“ klau- 
sia Belarminas. 

Marija yra mūsų Gelbėtoja, nes Ji yra dangaus Ka- 
ralienė. Kokia būtų karalienė, jei neturėtų galios gelbėti 
kiekvieną, kuris į Ją kreipiasi, 

Ypač kai didelis pavojus grąsė kokiai šaliai ar visai 
Bažnyčiai, tada Marija pasirodydavo tikra Gelbėtoja. Jeigu 
mes atsirasime dideliam reikale, galim sakyti Švenč. Pa- 
nelei kaip Mardokėjus Esterai. Kogi Mardokėjus nuo jos 
reikalavo ? Visai žydų tautai gręsė pražūtis. Estera galėjo 
užtarti, bet bijojo, nes buvo paskelbta mirties bausmė, 
jeigu kas nešaukiamas eitų pas karalių. Tada Mardokėjus 
tarė jai: „atmink, ar tik ne del šito dalyko karaliene likai“ 
(Est. 4,14), idant dabar gelbėtum mus. 

Ar toki raginimai reikalingi mūsų mieliausiajai Mo- 
tinai ? Ar Jai reikia bijoti einant prieš Dievo sostą? Ne, 
ne! Kupini vilties nuolankiai šaukime, o pamatysim, kad 
ateis reikalė gelbėti mus. 

Labai mums reikalinga pagelba mirties valandoje, 
ypač jeigu mirtis būtų netikėta. Tada šaukdami Marijos 
pagelbos galim išsisaugoti nuo amžinos pražūties. Delto 
Angelo Pasveikinime kasdien prašome Ją, kad gelbėtų 
mus mirties valandoje. 


PAVYZDYS. 


Kalvino mokslas tarytum maras užliejo visą Lietuvą. 
Jau rodos atėjo katalikybei galas. Bet atsirado uolūs vys- 
kupai ir kunigai, kurie pamokslais, mokyklomis ir knygomis 
gynė tikėjimą. Ponai susiprato ir grįžo į savo tėvų tikėjimą. 
Subruzdus katalikams ginti savo teises vyriausybė įsakė 
kalvinams grąžinti užgrobtas katalikų bažnyčias. Nesnaudė 
ir Šilavos katalikai. Jie taip pat ėmė ieškoti savo bažny- 
čios turtu. Klausykit, kas įvyko. 1612 m. arti Šiluvos 
piemenys ganė bandą. Beganydami pamatė ant vieno di- 
«delio akmens graudžiai verkiančią skaisčią panelę, kuri 
laikė ant rankų kūdikį. Piemenys nedrįso eiti artyn. Tuoj 
nubėgo pas kalvinų pastorių ir pranešė, ką matė. Šitas 
atėjęs su mokytoju Saliamonu rado panelę ir paklausė: 
„ko verki?“ — „Verkiu, nes anksčiau šito vietoje buvo 
Mano Sūnaus garbė, o dabar čia ariama ir sėjama“. Tą 
pasakius išnyko. Žinia apie tą regėjimą plačiai pasklydo. 
Visi susirūpino, kad Švenč. Panelė verkia matydama, prie 

ko priėjo tikėjimas. Tam laike atsirado šimtametis senelis. 
neregys, kuris pasakė, kad pro šalį 80 metų netoli ap- 
reiškimo vietos buvusi bažnyčia, kad ji sudegusi ir kad 
to vietoje esanti užkasta geležinė skrynia su įvairiais daik- 
tais. Šita žinia pasiekė vyskupijos vyriausybę, kuri išsiuntė 
Šiluvan olicijolą kun. Kazakevičių ištirti dalyką. Atvykęs 
pakvietė minėtą senelį. Vos jisai atėjo į apsireiškimo vietą, 
praregėjo ir nurodė, kur reikia kasti. Tikrai rado čia skry- 
nią su dokumentais, įvairiais dalykais ir stebūklingu pa- 
veikslu. Remiantis rastais dokumentais užvedė kalvinams. 
bylą ir 1622 m. išlošė. Tuojau katalikai pasistatė bažny- 
tėlę, kurią 1651 m. sausio 8 d. žemaičių vyskupas Par- 
čevskis pašventė. Šiluvos vardas ėjo garsin. Tiek daug 
prisirinkdavo žmonių, kad šventadieniais priimdavo šv. 
Komuniją apie 10,000 tikinčiųjų. Atšalęs tikėjimas atsi- 
griebė. Kalvinai ėmė tirpti kaip sniegas nuo pavasario sau- 
lės spindulių. Pagaliau visiškai išsikraustė iš Šiluvos. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


12 Diena. 
Marija mūsų Išgelbėtoja. 


Galim vadinti Mariją Išgelbėtoja, nes Ji išgelbėjo 
visą pasaulį nuo apsiautusių tamsybių. Marija Savo mal- 
domis ir troškimu partraukė iš dangaus Tą, kuris išsklaidė 
nuodėmių tamsybes. Delto teisėtai šventi Tėvai davė Jai 
Išgelbėtojos vardą. 

Ji yra tikra Išgelbėtoja, kai prisidėjo prie to, kad mus iš- 
gelbėti iš šetono nagų ir padaryti Dievo vaikais ir dan- 
gaus tėvynainiais. 

Ar neteisėtai priklauso Jai toks vardas, kai išgelbėjo 
"mus nuo amžinos prapulties? Jei nebūtų atsiradusi esybė ver- 

„tatapti mūsų Išganytojo Motina,neišvengtumę tos prapulties. 

Nekaltoji Panelė daug kartų užsipelnė tą vardą net 
laikinuose dalykuos. Ji išgelbėdavo ištisus miestus nuo 
maro ir ugnies, nuo nedorų žmonių puolimo. Ji daug 

kartų išgelbėjo visą Bašnyčią ir krikščioniją nuo puolimo 
turkų, totorių ir kitų Kristaus Vardo priešų. 

Šv. Bažnyčia pripažįsta Marijai, kad išgelbėjo ją 
nuo įvairių (eretikų) klaidatikių. Jei ne Švenč. Panelė, 
kažin ar būtume katalikai ? Kiekvienam šimtmetį atsiras- 
davo daugybė atskalų ir visokių klaidų. Kaikurios smar- 
kiai plėtėsi. Nei žmonių jėga, nei mokslas nebūtų galė- 
jęs sulaikyti tikybos griovimą, jeigu Švenč. Panelė Marija 
nebūtų padėjusi nuo jų išsigelbėti. 

Ar atsimeni, kiek kartų tau pačiam Marija buvo Iš- 
gelbėtoja? „Nei viena malonė neateina mums kitaip, kaip 
tik per Marijos rankas“, sako šv. Alfonsas Liguori (Glorie 
„di Maria. cap. V. $ 1). Ji prisidėjo prie to, kad šventam 
krikšte buvome išgelbėti iš šėtono vergijos, Kai vėliau 
įpuolęs į sunkią nuodėmę gailėjaisi ir atlikai išpažintį, vėl 
Švenč. Panelė buvo tavo Išgelbėtoja nuo pragaro. Nesus- 
kaitysi, kiek sykių Marija išgelbėjo tave nuo puolimo, kai 
užpuolė įvairios pagundos. Ji išgelbėjo, kai gręsė mirties 
pavojus, ar liga. Ji laimingai išvedė iš sunkių „rūpesčių. 
Nestengsime suskaityti visas malones, nes tankiai nepa- 
tėmijam jas. Turbūt pakaks priminimų, kad visokiuose 
reikaluose kreiptumės į tą dangiškąją Išgelbėtoją. 


PAVYZDYS 


Dar vieną kartą eikime į brangią muins Šiluvą. Va- 
kar dieną sakėme, kad žmonių minios plaukdavo čia 
garbinti Mariją. Bažnyčia buvo mažutėlė; laikui bėgant 
ėmė pūti, delto reikėjo geresnės. Klebonaujant Jonui Lo- 
pacinskui, kuris vėliau liko žemaičių vyskupu, 1760 m. 
pradėta statyti mūro bažnyčią. Gausiai plaukė smulkios 
ir net gana stambios aukos, kad greičiau baigti 
pradėtą darbą. Užbaigus bažnyčios statybą 1786 m. 
šventino ją kun. Bukota, žemaičių pavyskupis, tais 
laikais Šiluvos klebonas. Jisai matydamas, kiek čia 
žmonės gauna įvairių malonių, pranešė vyskupui ir prašė 
atsiųsti komisiją, kad ištirtų įvykusias malones. Vyskupas 
Steponas Giedraitis tais pačiais (1786) metais atsiuntė du 

kunigu Maickevičių ir Klimavičių ištirti vietoje, kaip yra 
su skelbiamais Šiluvoje stebūklais. Juodu atvykę sušaukė: 
žmonės,kurie padarę priesaiką išpasakojo, kokias malones 
buvo įgiję per Šiluvos Švenč. Panelės užtarimą. Vyskupas 
užtvirtino komisijos nutarimą ir kreipėsi į šventąjį. Tėvą, 
kad leistų apvainikuoti stebūklingąjį paveikslą. Popiežius 
Pius VI pašventė atsiųstus vainikus Švenč Panėlei ir Kū- 
dikėliui Jėzui ir suteikė atlaidus lankantiems Šiluvos baž- 
nyčią rugsėjo 8 d. Vyskupas Giedraitis 1786 m. apvai- 
nikavo paveikslą. To iškilmėje dalivavo keli vyskupai, 
daug kunigų, ponų ir apię 30.000 žmonių. Nuo tų laikų 
prasidėjo Šiluvoje garsūs „Šilinės“ atlaidai, kurie tęsiasi 
aštuonias dienas. — Vietoje, kur švenč. Panelė apsireiškė 
piemenims, 1804 m. buvo pastatyta koplyčia. Prieš didįjį 
karą (1914 m.) mūsų artistas Vivulskis padirbo nepap- 
tastai gražų planą naujai koplyčiai. Pastatė ją savo rū- 
pesniu kun. Jurgaitis 19295 m. Altorius joje stovi ant ap- 
sireiškimo akmens. Kasmet plaukia į Šilavą iš visos Lie- 
tuvos procesijos ir pavieniai, pėsti ir važiuoti. Čia matyti, 
kaip būrių būriai eina keliais klupšti aplink koplyčią ir 
altorių su stebūklingu paveikslu, Vieni dėkoja už gautas 
malones, kiti prašo, kad Ligonių Sveikata išgydytų jų 
dūšios ir kūno ligos. Trūksta žodžių norint išpasakoti kiek 
žmonės išsinešė iš čia džiaugsmo. 

Kad mūsų tauta atgimtų tikėjime ir karščiau mylė- 
tų Svenč. Panelę. Sveika Marija, 


13 Diena. 
Marija mūsų Sutaikytoja. 


Kai duodam Marjai šitą gražų vardą, kokį sutaiky- 
mą turim minty? Pageidaujame, kad sutaikytų užrūstintą 
Savo Dieviškąjį Sūnų su rūstinančiais Jį žemiškais vai- 
J kais. Dievo Sūnus ir mes esame Marijos vaikai. "Kam 

priklauso sutaikymas vaikų tarp savęs? Motinai. Motina 
„Marija kuo geriausiai tą atliko. Žinome, kokia Dievo 
„meilės bedugnė apsireiškė Marijos Motinystėje. Čia V. 

Jėzus Dievo Sūnus išsituštino ir nusižemino. Čia Jisai tei- 
kėsi tapti Marijos Sūnus ir priėmė mus sau už brolius. 
Gailėdamasis mūs tapo Marijos sūnus. Tuo būdu Marija 
kaipo bendra mūsų su Dievo Sūnumi Motina tarytum iš 


L. prigimties tur būti mūsų Sutaikytoja. 


Dievas per pranašą pasakė: „jūsų neteisybės ats- 
kyrė jūs nuo jūsų Dievo“ (Isai. 59,2) Nusidėjėlis negalė- 
jo savo nuopelnais susitaikyti su Dievu. Dievo malonės 
Motina gal sutaikyti mus su malonių Davėju. 

Ji yra Karaliaus Motina ir tremtinių Motina. Delto 


“Jai lengva rasti malonę tremtiniams ir išrūpinti jiems, kad 


grįžtų į tėvynę. 
Ji yra kaltininko Motina ir Teisėjo Motina. Kur mes 


| rasime tokią Motiną, kuri nepasinaudotų savo įtekme į 


teisėją kaltininkų naudai? 
Ji yra Sutaikytoja žmonių su Dievu. Kaip Jieva są- 
tišy su šėtonu atitraukė žmones nuo Dievo, taip Marija 


 santikiaudama su Kristum sutaikė juos su Dangaus Tėvu. 


2 Dievas apie Jievą pasakė šėtonui: „padarysiu ne- 
"prietelysię tarp tavęs ir tarp moteriškės ir jos ainijos“ 
(Gen. 3,15) Apie Mariją galima pasakyti, kad Dievas su- 
darė meilę, santaiką ir vienybę tarp Savęs ir Jos ainijos, 
atseit, atgimusių žmonių, tarp Savęs ir įsūnytų Marijos 
vaikų, kuriais mes esame Dėka Marijai šiandien yra ga- 
linas sutaikymas Dievo su žmonėmis. Delto Marija „ver- 
ta vadintis mūsų Sutaikytoja. 

Marija sutaiko žmones su Dievu, kai išmeldžia jiems 
gailesį, Be gailesio negalima sutaikyti nusidėjėlį su V. 
Dievu. Marijos malda tur tokią didelę galią, kad tankiai 
išmeldžia gailesio malonę net tiems, kurie per ilgus me- 
tūs nemanė apie Dievą. Tuo būdu apsaugoja juos nuo am- 


„žinos prapulties, tačiau reikės dar ilgai kentėti skaistykloje. 


Pats Dievas pavedė mūsų brangiausiai Motinai Su- 
taikytojos pareigą. Kad galėtų tinkamai eiti šitą pareigą, 
Marija tur pilną teisę išgauti visą eilę reikalingų malonių, 
kaip visus kovojančios Bažnyčios nuopelnus, bet ypač 
Jėzaus Kristaus ir Jo Kančios nuopelnus. Remdamasi tais 

nuopelnais Ji verčia Dievą pasigailėti nusidėjėlių ir pa- 


veikti į juos, kad bent paskutinėje mirties valandoje su- | 


siprastų ir susitaikytų su Juo. 
Apsirinkime sau Mariją už sutaikytoją. Jai paveski- 
me savo dūšias, kad visados gyventume sutaikyti su V.Dievu. 


PAVYZDYS. 

Kaip mūsų vyskupai, kunigai ir vienuoliai mylėjo 
Švenč. Panelę Mariją? Vos tik buvo įvesta Lietuvoje krikš- 
čionystė, jie savo žodžiu ir pavyzdžiu mokino mylėti Ją. 
Pirmas žemaičių vyskupas Motiejus siuntė pasiuntinius į 
Bazilėjos vyskupų Susirinkimą, kur tartasi Bažnyčios reika- 
lais. Spalio 15 d. 1439 m. gavo iš to Susirinkimo raštą, 
kad gal kasmet apvaikščioti su atlaidais Nekalto Prasidė- 
jimo šventę gruodžio 8 d. Šventieji Tėvai skelbė Marijos 
Nekaltą Prasidėjimą ir katalikai į tą tikėjo. Tačiau dar 
nebuvo dogmatas, atseit, jeigu kas netikėjo, negalėjo 
būti vadinamas klaidatikis (eretikas). Dabar jau yra dog- 
matas, nes popiežius Pius IX 1854 m. paskelbė jį visam 
pasauliui. Lietuvos vyskupai beveik pirmutiniai įvedė 
Nekalto Prasidėjimo šventę. — Vyskupai matydami žmo- 
nių meilę, del Švenč. Panelės išsirūpino, kad šventasis 
Tėvas leistų didesnėi Marijos garbei apvainikuoti Jos 
stebūklingus paveikslus. Gavę tokį leidimą patys iškil- 
mingai atliko, kad dar labiau paskatinti prie Marijos 
meilės, Iškilmingose šventėse jie vyko ten, kur ypatingai 
buvo garbinama Švenč. Panelė. Garsiausios Lietuvoje 
Marijos šventovės tai Aušros Vartai Vilniuje, Šiluva, 
Trakai, Žemaičių Kalvarija. Čia vykdavo ne tik pasau- 
lionys, bet ir vyskupai bei kunigai ir meldė Marijos 
užtarymo. Vyskupas Motiejus Valančius matydamas kaip 
teikalingi dominikonai, kad palaikyti Marijos garbę Že- 
maičių Kalvarijoje, dėjo visas pastangas, kad rusų Vy- 
riausybė paliktų juos ten. Jam valdant vyskupiją išsipla- 
tino gegužinės pamaldos. Vyskupas Valančius daug tikė- 
josi iš. Marijos, kai leisdamas įvesti tas pamaldas saky- 
davo: „kad padidinti Marijos garbę ir sustiprinti Jos už- 

tarymu blaivybę“. Jis uoliai platindamas knygas parašė 
Švenė. P. Marijos gyvenimą, kurio daug pasklydo tarp 
žmonių. Ar žinai, kas parašė giesmę „Sveika Marija, 
dangaus lelija?“ Vyskupas Antanas Baranauskas. Marijos 
garbę skelbė giesmėmis kunigai Jakštas, Maironis, Žal- 
varnis ir kiti. Kas vadovavo procesijose į Marijos stebūk- 
lingas vietas? kunigai ir vienuoliai. Kas skelbė Marijos 
garbę pamokslais? kunigai ir vienuoliai. Kas rašė į bro- | 
lijas Marijos garbei ir jas palaikė tarp žmonių, kai rusų 
vyriausybė persekiojo tikėjimą? kunigai ir vienuoliai. 
Nevienas jų turėjo net daug nukentėti nuo-žiaurio rusų 
žandaro, tačiau del Dievo ir Marijos meilės'nei/bausmių 
nebijojo. Jiems rūpėjo, - kad visų „širdyse-degtų-Marijos 
meilės ugnelė. 2 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 1 


14 Diena 
Marija mūsų Prieglauda. 

Visas mūsų gyvenimas pilnas yra rūpesčių, pa- 
gundų, vargų ir sopulių. Tačiau neišsemiamo gailestin- 
gumo Dievas davė mums Savo brangiausiojo „Sūnaus 
Motinoje tikrą Prieglaudą. Jisai norėjo, kad mes ne tik 
savo sopuliuose galėtume glaustis po Jos maloningais 
sparnais, bet kad visados rastume ten reikalingą pata- 
rimą, pagelbą, paguodą ir poilsį. 

Šv. Bernardas štai kaip ragina: „kada tik įsisiūba- 
vusioje šio gyvenimo jūrėje užklups tave vargų ir pa- 
gundų bangos, tuojaus pasislėpk po Marijos apsiaustu, 
kaip bėga ir glaudžiasi prie motinos vaikas pamatęs 
: rengiantį pabaudos įrankius tėvą. Jei prispaus neturtas, 
pažvelk į Mariją ir Jos neturtą, o pajusi palengvėjimą. 
Kai vargina įvairūs namų vargai ir nepasisekimai arba 
| skriaudos nuo žmonių, tuojaus atmink Mariją kelionėje 
" Egiptan, o nuo to vieno pažvelgimo nurimsi. Kai užpuls 
puikybės, rūstybės: ar pavydo pagundos, pasislėpk nuže- 


BR SMS 


mintos tarnaitės globoje, o Ji nutildys jas. Kai jauti savy 
keršto ar gobšumo norą, greit bėk prie romiausios Mari- 
jos, o esant prie Jos širdies aplais tie noriai. Ypač už- 
puolus begėdiškiems geiduliams, tuo šauk Marijos vardo, 
nes pats Jos vardas tur tokią galią, kad nutildo kiekvie- 
ną begėdystę. Jeigu iš kokios nors priežasties apimtų 
tave liūdesys, tuojaus kreipkis į sopulingąją Motiną. Net 
ir tada, kai vargina nedorybės, kai jauti sąžinės išmėti- 
nėjimus ir vilties nustojimas pradeda skverbtis į tavo 
dūšią, kuo greičiau skubinkis pas vienatinę mūsų viltį 
Mariją.  Visokiose abejonėse, sielvartose ir pavojuose 
iėškok prieglaudos Marijoje, manyk apie Mariją, šauk 
Marijos. Tegul niekados Ji neišdyla tavo atminty, tavo 
širdy, tavo burnoje. Apie Ją manydamas niekad nesu- 
klysi. Jos šaukdamas visuomet jausi palengvėjimą. Į Ją 
kreipdamasi niekad nebūsi apviltas. Jei Ji ves tave, eisi 
ramiausiu keliu, Jei Ji prilaikys tave, ir silpnas nepulsi. 
Paskui Ją eidamas padarysi didelę pažangą dvasioje. Jai 
remiant nepailsi Viešpaties kelyje. Kai Ji paims tave 
Savo globan, nėra ko bijoti. Paskui Ją eidamas laimingai 
pasieksi gyvenimo galą. Ir pats ant savęs datirsi, kad 
Marija yra tikriausioji ir geriausioji Prieglauda visuose 


mūsų varguose. 

į PAVYZDYS. 

Didysis mūsų kunigaikštis Vytautas apsikrikštijęs 
1383 m. gavo nuo graikų ciesoriaus Emanuelio II Švenč. 
Panelės paveikslą, kurį labai gerbė graikų ciesoriai. Už- 
pakaly paveikslo esantis parašas liudija, kad jis buvo 
nešiojamas karo laukuose. Ciesorius Jonas Komnenas 
sakydavo, kad ačių jam nugalėjęs priešus. Grįždamas į 
Konstantinopolį nugalėtoju triumfaliam vežime įvežė 
paveikslą į miestą. Vytautas pastatė savo sotsinėje Tra- 
kuose Švenč. Panelės garbei bažnyčią 1409 m. ir čia 
atidavė minimą paveikslą. Greit čionai pagarsėjo dau- 
gybe malonių. Vos 40 metų praslinko, o visas buvo ap- 
kabinėtas votais, kuriuos paliko dėkingi Marijai už ma- 
lones. Paminėsiu kelias. 1611 m. Zofija Matytė, supara- 

lyžiuota ir gydytojų apleista, kai pavedė save Švenč. 
Panelės globai, visiškai išgijo. — 1643 m. prigėrė ėžere 
“ kūdikis. Po dviejų valandų vanduo išmetė ant kranto. 
“ Nuliūdę tėvai šaukėsi Švenč. Panelės pagelbos ir kūdikis 
atgijo. — Kai 1603 m. plėtėsi Lietuvoje maras, atvyko 
iš Vilniaus į Trakus su procesija vyskupas Benediktas 
“ Voina. Ėjo basas ir pėsčias 26 kilometrus, kad Marija 
“ atitolintų marą. Maras tuo užsibaigė. — XVII šimtmetį 
švedai sunaikino Trakų bažnyčią, tačiau Švenč, Panelės 
“ paveikslas išliko. Kiek nurimus nugabeno jį į Vilnių ir 
padėjo šv. Kazimiero koplyčioj.. 1667 m. prašant Trakų 
klebonui iškilmingai grąžintas į Trakus. Kai vėl užplūdo 
švedai, vyskupas parsigabeno paveikslą pas save Vilniun. 
“ Vėliau grąžino į Trakus. Didėjant žmonių dievotumui 
vysk. Konstantas Brzostovskis kreipėsi į Rymą, kad ap- 
vainikuoti paveikslą. Popiežius Klemensas XI leido ap- 
vainikuoti ir atsiuntė aukso vainikus. Vainikavimo  iškil- 
mė įvyko rugsėjo 4 d. 1718 m. Iškilmė su pilnais atlai- 
dais tęsėsi 8 dienas. Sutvirtinimo Sakramentą priėmė 
10,000 žmonių. Dalyvavo penki vyskupai. Paveikslas 
išpuoštas daugybe votų, kuriuos paliko malonių prityrę 
žmonės " 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


15 Diena. 
Marija mūsų Geradarė. 


Ką gero gauname iš Dievo duosnumo, viską pripa- 
žįstame Marijai. Per Jievą krito ant mūsų Dievo prakei- 
kimas ir visos nelaimės. Per Mariją atėjo mums dangaus 
palaima, 0 su ja drauge visos malonės ir geradarybės, 
kokias tik gauname. 

V. Jėzus yra pirmas ir didžiausias visų dovanų 
šaltinis, Jisai Savo kančia pelnė mums jas. Tačiau da- 
linti tas dovanas Jisai paskyrė Savo Švenč. Motiną. 

Švenč. Panelė yra palyginama su kaklu. Žmogaus 

kūne visi dirksniai eina per kaklą į kitus narius. Panašiai 
yra ir mistiškam šv. Bažnyčios kūne. Čia V. Jėzus yra 
galva. Visos Jo dovanos reikalingos mūsų dvasios gyva- 
vimui plaukia per Mariją į visus tikinčiuosius. 

Šventraštis lygina Švenč. Panelę Mariją su mėnesiu. 
Kaip saulė naktį teikia mums savo šviesą per mėnesį, 
taip ir Išganytojas siunčia mums geradarybes per Ma- 
tiją. 

Marija teisingai yra padaryta dangaus vartais. Kas 
tik eina iš dangaus ant žemės, eina tarytum pro vartus. 
„Visos mums siunčiamos iš dangaus gėradarybės pasie- 
kia mus per maloniausios Geradarės Marijos rankas“, 
sako šv. Bernardas. ' 

Tokiu būdu Išganytojas atlygina Savo Motinai už 
visus patarnavimus, kai gimdė Jį ir auklėjo. Žinodamas, 
kaip Jos širdis palanki gerai daryti žmonėms, pavedė 
Jai dalinti geradarybes mums nuolat jų reikalaujantiems 
vargšams. 

V. Jėzus vaduodamasi ne tik dėkingumu, bet ir 
gerumu pavedė Marijai gero teikimą. Jisai gerai žino, 
kad Švenč. Motina kuogeriausiai naudosis Jo nuopelnų 
iždu mūsų labui. 

Dar ant žemės būdama Marija pasirodė esanti Ge- 
radarė, kai lankė šv. Elzbietą. Tada per Mariją atėjo 
daug gero visam Elzbietos namui: Elzbieta tapo pripil- 
dyta šv. Dvasios, mažutėlis Jonas tapo pašvęstas, Zaka- 
rijai buvo grąžinta kalba. 

Ir Galilėjos Kanoje taip pat pasirodė, kad Marija 
buvo didžiausioji Geradarė. Ten niekas kitas apart Ma- 
rijos nesusirūpino, kad reik gelbėti nusiminusius jauna- 
vedžius. Pats Išganyiojas manė, kad dar neatėjo laikas 
stebūklui daryti. Jisai tiktai Marijos prašymui nusileisda- 
mas keitė vandenį į vyną. 

Nuo to laiko, kai Dievas pavedė Marijai Bažnyčios 
globą, Ji mums labai daug gero teikia. Štebūklingose 
vietose yra knygos, kur surašytos vien tik Marijos gera- 
darybės. O kiek įvyko gero per Mariją, kurio nieks nie- 

; kur neužrašė? Galim drąsiai sakyti, kad apie nieką ne- 
kalbama taip plačiai, kaip apie Marijos geradarybes. 


| PAVYZDYS. 


| Antroji garsi Žemaičiuose vieta tai Kalvarija. Vys- 
„ kupas Jurgis Tiškevičius 1637 m. pastatė čia bažnyčią 
ir 19 koplyčių. Kur stovi koplyčios, ten pabarstyta atga- 
benta iš Jeruzalės žeme, kur V. Jėzus vaikščiojo ir ken- 
tėjo. 1642 m. apsigyveno čionai TT. Dominikonai. Vieną 
kartą jie išsiuntė Ryman tėvą Petrą Pugačevskį baigti 
aukštesnį mokslą. Ryme apsigyveno dominikonų vienuo- 
lyno kambary, kuris anksčiau buvo skiriamas ligoniams. 
Čia kabojo ant sienos Švenč. P. Marijos paveikslas, vie- 
no vienuolio darbo. Petras tankiai net naktimis klūpo- 
davo prieš jį ir melsdavosi. Švenč. Panelė duodavo jam 
nekartą regėti dangišką šviesą apie Jos ir V. Jėzaus gal- 
vas. Tam laike staiga sunkiai susirgo vienuolis, vardu 
Romualdas. Ligonis neteko kalbos, Nebuvo vilties, kad 
išliks gyvas. Tuokart Petras uždegė prie šitą paveikslą žva- 
kę ir ėmė karštai melstis, kad Švenč. Panelė grąžintų 
ligoniui sveikatą. Jam  besimeldžiant ligonis kėlėsi iš 
lovos, apsirėdė ir nuo tos valandos jautėsi esąs visiškai 
Sveikas. Po to įvykio Petras grįžtant Lietuvon išprašė, 
kad vyresnieji leistų jam vežtis paveikslą.  Parvežęs į 
Žemaičių Kalvariją atidavė vyresniamjam. Tas pasikabino 
paveikslą savo kambary. Ir jisai matydavo einančią iš 
paveikslo šviesą. Žmonės greit sužinojo apie tai, pradėjo 
visokiais reikalais šauktis Švenč. Panelės ir prityrė Jos 
globos. Mirus vienuolyno vyresniamjam užėmė jo vietą 
minėtas tėvas Petras. Jisai iškilmingoje procesijoje įnešė 
paveikslą į bažničią ir patalpino didžiamjame altoriuje, 
Nuo to laiko garsas apie paveikslą pasklydo toli. Žmo- 
nės bėgo iš visur melsti čionai pagelbos pas Tą, kuri 
vadinasi nusidėjėlių Gynėja. Juo daugiau kreipėsi į Ma- 
tią, tuo tankiau grįžo iš čia pasveikę, suraminti, paguosti. 
V; Kad mūsų tauta atgimtų tikėjime ir karščiau mylėtų, 
Svenč. Panelę. Sveikia Marija. 

16 Diena. 
Marija mūsų Priebėga. 

Marijos pavadinimas mūsų Priebėga skelbia Dievo 
gerumą ir gailestingumą. Nors Ji yra visų Žmonių ir vi- 
same Priebėga, bet ypatingu būdu yra nusidėjėlių Prie- 
bėga. Teisingumas reikalauja, kad V. Dievas nepaliktų 
nuodėmę be bausmės. Tikroji meilė draudžia tylėti, nes 
tokia nedrausmė kenktų nusidėjėliams. Tačiau Jisai va- 
duodamasis gailestingumu ir pasigailėjimu išrado nusidė- 
jėliams priebėgos vietą nuo Savo rūstybės. Tuo tikslu 
suteikė Švenč. Panelei privilegiją, kad Ji tur teisę glausti 
nusidėjėlius prie Savo širdies, tarytum  apdengti juos 
Savo apsiaustu, kad neliestų juos Dievo kerštas. Tuo 
būdų teisingumas sutaikomas su gailestingumu. Kad ir 
nusidėjėliai mato, jog Dievas atleidžia jiems per Marijos 
užtarymą, tačiau tur visados bijoti nuodėmės ir pabau- 
dos. Jeigu tėvas ketina bausti kaltą vaiką, ar jisai ne- 
patenkintas širdy, kai motina gina tą vaiką ir saugoja 
nuo jo rūstybės? Juk ir jisai turi širdį, dargi mylinčią, 
tėvyšką širdį. Jeigu žemiškas tėvas atsileidžia, tai ką 
kalbėti apie mūsų maloniausiąjį Tėvą-Sutvėrėją? Jisai iš 
meilės sutvėrė mus ir taip numylėjo, kad davė kankinti 
Savo Sūnų, idant išgelbėti mus nuo amžinos prapulties. 

Judėjoje buvo paskirti priebėgos miestai. Jeigu kal- 
tininkas pasislėpdavo tenai, įstatymai negalėdavo nieko 
jam: padaryti, kolei ten būdavo. Viduramžiuose bažnyčios 
turėjo panašią privilegiją. Jeigu gaudomas kaltininkas 
pasislėpdavo bažničioje, tapdavo  neliečiamas, kolei bū- 
davo šventos vietos ribose V. Dievas norėjo, kad Ne- 
kaltoji Panelė būtų panaši Priebėga. Taigi kas pasislėps 
po Jos globos apsiaustu, kad ir būtų kaltas, nei jokia 
Dievo pabauda nestengs pasiekti jį. 

Kokia mūsų laimė turėti tokią šventą Esybę, kuri 
galėjo tapti mūsų Priebėga! Tiktai begalinis Marijos 
šventumas padarė Ją tarytum neliečiamą nuo Dievo rūs- 
tybės, o drauge su Ja visus-tuos, kuriuos Ji paslėps po 
Savo apsiaustu. 

Dievas paskirdamas Švenč. Panelę nusidėjėlių Prie- 
bėga taip susirišo, kad rodos ne tik gailestingumas, bet 
ir teisingumas reikalauja nuo Jo, idant atleistų nusidė- 
jėliams, kurie kreipiasi į Jos globą įsitikinę esant Ją 
nepaprastai šventa ir Dievo Motina. 

Dievo gerumas apsireiškia ir čia, kai V. Jėzus davė 
tokią širdį Savo Motinai. Nors Marija už visus švenčiau- 
sia, nors labiausia bjaurisi nuodėmėmis, tačiau. myli nu- 
sidėjėlius. Jau tas vienas, kad Ji yra apsaugota nuo 
mažiausios nuodėmės, ragina Ją“ gailėtis nusidėjėlių. 
Brangiausioji mūsų Motina atmena taip pat, Kad Jos 
Sūnus buvo nusidėjėlių prietelis ir kad jų išganymui atėjo 
ant žemės. V. Jėzus pasigailėjęs nusidėjėlių aukojo Savė, 
kad gelbėti juos, Motina taip pat gailisi jų ir nor 
gelbėti. 

Turime būti be galo dėkingi V. Dievui už tą nuo- 
stabų Jo gailestingumo sumanymą. Kas“ per apakimas 
žmonių, kurie nenor naudotis juo! Nesekime jais, bet st 
pasitikėjimu kreipkimės į mūsų Priebėgą— Mariją. 


PAVYZDYS. 


Dar sykį keliaukime į Žemaičių Kalvariją. TT. Do- 
minikonai nugriovę senąją bažnyčią pastatė jos vietoje 
1823 m. mūrinę. Švenč. Panelės stebūklingas paveikslas 
buvo įkeltas į didijį altorių. Čia įvyko daug malonių, 
kurias surašinėdavo, bet kilus gaisrui 1896 m. sudegė 
bažnyčia ir visi raštai. Vos tada spėjo išgelbėti Švenč. 
Panelės paveikslą. Kad ištirti nepaprastas malones, dva- 
sinė vyriausybė s'untė komisiją, kuri 1643 m. gegužės 
3 d. tardė Žmones po priesaika. Remiantis tuo tardymu 
pripažinta paveikslą stebūklingu. "Paminėsiu nors vieną 
įvykį. 1684 m. birželio mėnesį turtingo pono Livavičiaus 
sūnus, apleistas gydytojų buvo marinamas per tris die- 
nas. Jo dievotas tėvas klaupęs prie mirštančiojo lovos 
padarė apžadus: jeigu sūnus išgytų, eisią abudu pėšti 
Kalvarijon pagerbti Švenč. Panelę stebūklingam paveiksle 
“ir ten apeisią Kristaus Kančios Kelius. Vos baigė maldą, 

sūnus staiga kėlės iš lovos  sveikutėlis. Apžaduš vykdė 
ir po priesaika įrašė tą įvykį į knygas. — Aukso ir si- 
dabro votai: rankos, kojos, širdys aplinkui paveikslą tai 
dėkos ženklai už gautas malones. — Eina į Kalvariją 
iš visos Lietuvos, bet ypač žemaičiai. Jie sau laiko už 
pareigą nors vienąkart savo amžį aplankyti Kristaus 
Kelius ir pasveikinti Švenč. Kalvarijos Panelę. Daugiau- 
siai būva laike taip vadinamos Didžiosios Kalvarijos, 
nuo 1 iki 12 liepos. Tuo laiku prisirenka apie 20-30 
tūkstančių, o kunigų klausyti išpažinties apie šimtas. 
Kad dar labiau plėstųsi čionai Marijos garbė, Telšių vys- 
kupas 1928 m pakvietė į Žemaičių Kalvariją TT. Mari- 
jonus. Galim tikėtis, kad kaip seniau taip ir dabar kas 
ateis Su gyvu tikėjimu, neišeis nuo Marijos be paguodos. 

Kad mūsų tauta atgimtų tikėjime ir karščiau mylė- 
tų Švenč. Panelę. Sveika Marija. 


17 Diena. 


Marija malonių Davėja. 

Dievas pavedė, kad nei viena dangaus malonė ne- 
būtų mums teikiama kitaip, kaip per Tą, kuri pagimdė 
visų malonių Šaltinį, V. Jėzų. Šv. Bernardinas Siennietis 
sako: „Nuo to laiko, kuomet toji Motina yra pradėjusi 
Dievo Žodį, yra gavusi valdžią ant visų šv. Dvasios 
dovanų ir nuo tada joksai sutvėrimas nėra gavęs nuo 
Dievo jokios malonės kitaip, kaip per Marijos rankas“ 
(Serm. 61, tr. 1, c. 8). Tuo būdu Ji tapo malonių Davėja. 
Per Ją gauname paprastas malones ir šv. Dvasios dova- 
nas. Per Marijos rankas tenka mums ypatingos malonės, 
kai Ji laiko jas mums reikalingas. Ji išmeldžia išimtinas 
malones, kaip aukštesnės maldos dovana arba pašauki- 
mas tobulystės luoman. Ištvermės gerame malonė taip 
pat nuo Marijos priklauso. Šventieji per Ją gaudavo vel- 
tui duotas malones, kaip iškalbos, vadovavimo dvasios 
gyvenime ar stebūklų darymo dovaną. ' Dėka tai mūsų 
mylimai Davėjai gauname įvairias paguodas maldoje, kad 
laikytųsi mumyse dievotumo dvasia. 


7 


Švenč. Panelė Marija teikia mums dangaus dovanas 
įvairiais būdais, bet ypač stebūklingose vietose. Saldžiau- 
sias mūsų Išganytojas su pamėgimu pasislėpė Švenč. 
Sakramente. Čia Jisai visiems prieinamas. Iš čia visiems 
teikia Savo malones. Dievo Motina taip pat turi mėgia- 
mas vietas, kur Ji traukia žmones, nes trokšta, kad pa- 
vestų Jai malonių iždas negulėtų be jokio veikimo. 

Ką skaitome ar girdime apie Jos stebūklingus ag- 
nosėlius, ir čia yra Marijos-Davėjos dosnumo apsireiš- 
“ kimas. Juo daugiau kreipiamės į Mariją, tuo Ji daugiau 

teikia malonių. 

Gal kam skverbiasi mintis, kad tik seniau stebūk- 
lingose vietose žmonės gaudavo daug malonių ir kad 
dabar jų nėra? Jeigu šiandien rečiau pasitaiko, tai keno 
kaltė? Mes patys esame kalti. Švenč. Panelė vieną kart 
apreiškė, kad malonės niekad nebūtų liovusios, jeigu 
žmonės nebūtų su silpnėję uolume ir pasitikėjime. Marija 
visados šaukia mus Šventraščio žodžiais: „ateikite pas 
mane visi, kurie manęs trokštate ir pasisotinkite mano 
vaisiais (Eccli. 24, 26)! Taigi nuo mūs pačių priklauso, 
kad vėl malonių šaltinis išsilietų per Mariją. Delto nepa- 
siduokime, kai kyla nepasitikėjimo mintys ar apima 
tinginystė. Marija šaukia mus. Kai skubinsimės pas Ją, 
bus mums dosni Davėja. 


PAVYZDYS. 


Senovės lietuviai pasižymėjo karžygiškumu. Apsupti 
priešų negalėjo paleisti ginklus iš rankų. Paminėsiu vieną 
mūsų karvedį, kad pažintume, kokių Lietuvoje būta vyrų. 
1605 m. išlipo ties Ryga Sudermanijos kunigaikštis Ka- 
tolis, kuris siekė užimti švedų karališką sostą. Turėjo su 
savim 14,000 kareivių. Prieš jį išėjo su 3,400 vyrų Jonas 
Karolis Katkus, lietuvių kariuomenės vadas. Eidamas 
paskubomis nespėjo net apsirūpinti maistu. Kareiviai 
išalkę valgė net padvėsusius arklius, bet jų dvasia buvo 
stipri. Susitiko su švedais rugsėjo 27 d. ties Kirchholmu. 
. Prieš einant į mūšį kareiviai priėmė šv. Komuniją ir iš- 

klausė Mišių. Katkus liepė kareiviams susispiesti, kad 
priešas manytų mažai jų esant. Vos prasidėjo mūšis, 
lietuviai ėmė bėgti. Švedų vadas džiaugsmingai sušuko: 
„o ką? ar nesakiau, kad lietuviai bėgs“. Švedai puolė 
vytis. Tada Katkus liepia saviems atsisukti ir sušukus 
„Jėzus, Marija“ pulti švedus. Mūšis tęsėsi ištisas keturias 
valandas. Žuvo jame 9000 švedų, 0 500 žymesnių pateko 
nelaisvėn. Katkus apie tą pergalę sakydavo: „nugalėjau 
“tik dėka Švenč. Panelės Marijos pagelbai“.—Jisai eidavo 
kariauti pasimeldęs. Iš vyskupo rankų imdavo pašvęstą 
vėliavą. Mušį pradėdavo giedant Švenč. Panelės giesmę. 
Jisai sėmė narsumą iš pamaldumo į Mariją. Jos garbei 
kas šeštadienį atlikdavo išpažintį ir priimdavo šv. Komu- 
niją. Čia prisisėmęs drąsos kaip žaibas puldavo priešus 
ir juos laimingai nugalėdavo. Ginant tėvynę nuo priešų 
puolimo, Švenč. Panelė paremdavo jį. 

Kai tikėjimas ėmė  silpnėti, o tautos vadai pradėjo 
užmiršti Švenč. Panelę, Marija apleido mūsų tautą. Ne- 
tekome Tos, kuri teikia malones ir palaiko Savo tarnus. 
Atšalę del Marijos tikėjome tik į savo jėgas. Ir štai puo- 
lė mus kaimynai, užgrobė Lietuvą ir pasidalino. Arti 
150 metų turėjom vergauti svetimiems, kurie stengėsi 
išplėšti mums tikybą ir tautybę. Kai didžiojo karo laike 
suspaudė baisūs vargai, vėl šaukėmės Dievo ir Marijos 
pagelbos. Ir neapsivylėme: karštas mūsų maldas išgirdo 
V. Dievas. Lietuva tapo nepriklausoma. — Su Marija 
mūsų vyrai gynė tėvynę. Ir mes su Marija atsiginsime 
nuo visų savo priešų. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


18 Diena. 
Marija mūsų Viltis. 
Vadiname Švenč. Panelę Mariją ne tik mūsų Viltimi, 


bet tankiai ir vienatine Viltimi — „spes unica“. Ką tas 
reiškia? Ar taip darydami mes daugiau vertiname Ma- 

riją, kaip V. Dievą ir mūsų brangiausiąjį Išganytoją, ku- 
rio nuopelnuose yra visa nūsų viltis? Anaiptol, ne. Kaipo 
nusidėjėliai jaučiame, kad atsižvelgiant į Dievo teisingu- 
mą niekad neišsiteisinsime ir nesteigsime Jam atlyginti. 
Taigi visa mūsų viltis yra tame, kad Marija išmaldaus 
mums pasigailėjimą. 

Sakome, kad Marija yra vienatinė mūsų Viltis. 
Nors V. Jėzus paruošė mums Savo Bažnyčioje visas iš- 
ganymui priemones, tačiau ar taip naudojiesi jomis, kad 
būtum tikras savo išganymo? Taigi visa mūsų viltis, kad 
užtariant Marijai būsim išganyti. 

Net ir tada, kai esame užimti V. Jėzum ir imdami 
šv. Sakramentus pasitikime Jo nuopelnams, turime viltį 
Marijoje, kad Ji išmels mums reikalingą nusistatymą, 
idant turėtume naudos, o ne žalos. 

Ir šv. Bažnyčia mokina, kad turėtume viltį Marijoje. 
Antilonoje „Sveika Karaliene“ liepia mums vartoti žod- 
žius: „sveika, mūsų viltis“. 

Delko mūsų viltis yra Marijoje? Ji yra mūsų geriau- 
sioji Motina, taigi neapvils mus ir neleis žūti. Ji taip 
pat yra mūsų Teisėjo Motina, delto sunaudos Savo vald- 
žią mums gelbėti. 

Marija tur būti mūsų viltis ne tik išganymo dalyke, 
reikaluose, bet ir visuose kasdieniuose rūpesčiuose ir 
trūkumuose. Kaipo geriausioji Motina budi, kame galėtų 
mums padėti. 

Ypač reikia padėti Joje viltį, kai gręsia mums puo- 
limas į nuodėmę, ar kitas koks pavojus, kai apima sus- 
tingimas prie gero, kai svyruojame nežinodami, ko lai- 
kytis. Delto kasdien maldaukime: Ją, idant saugotų mus 
nuo pikto. Jeigu atsitiktų nelaimė įžeisti Dievą ir maty- 
tum laukiantį už tai pragarą, tada turėk viltį tiktai Ma- 
rijoje, kad Ji padės atlikti išpažintį ir apsaugos nuo 
staigios mirties. 

Nešiojame škaplierius, rašomės į įvairias brolijas, 
kalbame ypatingas maldas, nes tikimės, kad Marija grei- 

čiau gelbės mus. | Ir reik pasakyti, kad tos smulkmenos 
apsaugojo daugelį nuo amžinos prapulties. 

Ypač reikia turėti visą vilti, kad mirties valandoje 
Švenč. Panelė ateis gelbėti mus. Nieks negal būti tik- 
tas, kad bus gerai pasiruošęs tai valandai, Delio visa 
Bažnyčia kasdien prašo Ją melsti už mus mirties valan- 
doje, 

Ir mes turėdami savo viltį Marijoje tankiai mels- 
kime laimingos sau mirties. 


PAVYZDYS. 


Seinuose šoninėje bažnyčios koplyčioje yra stebūk- 
linga Dievo Motinas su Kūdikėliu Jėzum stovyla. Padir- 
bta ji iš medžio. Tur dvejopą išvaizdą: kitaip išrodo užda- 
tyta, o kitaip atdara. Paprastai yra uždaryta. Tada matome 
Švenč. Panelę stovinčią ir laikiančia ant dešinės rankos 
Kūdikėlį Jėzų. Nuėmus sidabro tūbą matysime Švenč. Pa- 
nelę sėdinčią: Jos prieglobsty sėdįs ant sosto Dievas 
Tėvas ir laikąs abiem rankomis kryžių su pasaulio Iš- 
ganytoju. Viršui Dievo Tėvo galvos balandžio pavidale 
šv. Dvasia. Iš abiejų pusių klūpo maldininkų būriai, — 
Spėjama, kad šita stovyla padirbta tais laikais, kada Lie- 
tuva priėmė šv. krikštą. Į Seinus atgabenta iš Karaliau- 
čiaus 1603 m. Čia ji pagarsėjo įvairiomis Dievo malo- 
nėmis. Paminėsiu keletą. 1656 m rusai kariaudami Lie- 
tuvoje sustojo Lazdijuose ir rengėsi pulti Seinus, kad 
apiplėšti dominikonų vienuolyną ir bažnyčią. Prioras 
ketino išvežti Dievo Motinos stovylą ir paslėpti sauges- 
nėje vietoje. Pakinkė porą arklių į vežimą ir įdėjo sto- 
vylą. Vos arkliai pasijudino iš vietos, staiga nulūžo trys 
naujos vežimo ašys. Tada paliko stovylą Seinuose, Per 
Marijos užtarymą išliko“ bažnyčia ir miestas. Jau rusai 
buvo pasiekę miestą, bet staiga pabėgo; sako, būk matę 
ties bažnyčia baltą angelų kariuomenę. — Lietuvos did- 
žiūnams Masalskiams mirė mylimas sūnus Felicijonas. 
Tėvai pilni tikėjimo atnešė jį į bažnyčią, padėjo ant Ma- 
fijos altoriaus ir kūdikis tuo atgijo. Užaugęs stojo į do- 

minikonų vienuolyną. — Kitas vaikelis buvo nuo gimimo 
raišas, Kai tėvai atnešė į bažnyčią prieš Švenč, Panelės 
stovylą, tuo pasveiko. Ir jis vėliau stojo vienuolynan; 
vadinosi tėvas Liudvikas Tiškevičius. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


19 Diena. 
Marija mūsų linksmybės Priežastis. 


Gal nedrįstume sakyti, kad visos mūsų linksmybės 
yra nuo Marijos, jeigu pats dangus nebūtų mums tą 
pareiškęs Lorėtėnėje Litanijoj ir jeigu šv. Bažnyčia ne- 
mokytų taip. Apsidairykime savo dūšios gyvenime, 0 aiš- 
kiai pažinsime, kad visos mūsų linksmybės tur pradžią 
nuo tos brangios Motinos. Kaip Jieva tapo mūsų puo- 
limo ir visų sopulių priežastis, taip Marija visų linksmų « 
Atpirkimo vaisių priežastis 

Ji yra mūsų linksmybės ir dargi amžinos linksmybės 
priežastis, nes per Ją esame apsaugoti nuo amžinos 
pražūties. Ji sutrynė piktojo žalčio galvą, kurio vergijoje 
dejavome. Ji sugrąžino mus į Dievo malonę, kurią žmonija 
per tiek amžių buvo praradusi. 

Ji yra mūsų linksmybės Priežastis, nes Jai tarpi- 
ninkaujant tapome Dievo vaikai, o Dievas tapo mūsų 
Tėvas. Per Mariją Kristus tapo mūsų brolis ir padarė 
mus dangaus tėvynainiais. Ar gal būti pasaulyje didesnės 
linksmybės? 

Ji yra mūsų linksmybės Priežastis, nes davė Savo 
kūną ir kraują V. Jėzui, penėjo ir auklėjo mūsų Išgany- 
toją. Taigi dėka Marijai turime Švenč. Sakramentą, kur 
V. Jėzus nuolat būdamas mūsų tarpe yra mūsų linksmybė 
šiam žemiškam ištrėmine. Gerai pamanyk, ar maža links- 
mybė, kai V. Jėzus gyveua su mumis ? 

Šv. Bažnyčia gieda Marijos šventėse: „Tavo Ne- 
kaltas Prasidėjimas nudžiugino dangų ir žemę“. Tavo 
atėjimas ant žemės skelbė, kad prasidės mums tikros 


J B 
linksmybės. Delio Marijos šventės: visiems yra daug 
džiaugsmo. 
Ir šiandien Marija yra mūsų linksmybių Priežastis. 
Ji saugoja pasaulį nuo daugelio Dievo bausmių, kurios 
kristų ant mūs, jei Marija nesulaikytų. Kai Ji saugoja 
nuo tų bausmių, galim ramiai naudotis Dievo geradary- 
bėmis. Visa Bažnyčia ir pavieniai žmonės gauna per 
„Mariją viską, kame glūdi laimė. 
ai Visos paguodos, kuriomis kartais džiaugėmės, tai 
Jos dovana. Kaipo nusidėliai esame verti pabaudos, ne- 
verti net to duonos kąsnelio, kurį kasdien valgome. Die: 
vas tačiau teikia mums protarpiais įvairius nieku neuž- 
 pelnytus malonumus. Tai vis per Mariją! 
7 Kai atsimename, kad toji mūsų Motina šiandien 
danguje taip išaukštinta, argi geriems Jos vaikams ne 
priežastis, kad drauge su Ja linksmintųs? 
Džiaukimės visi Viešpaty, kad Švenč. Panelė lai- 
minga danguje. Džiaukimės, kad ir ant žemės didėja Jos 
garbė, kai žmonės labiau ir labiau pradeda į Ją kreiptis. 


PAVYZDYS, 


Šiandien minėsime Tverus Žemaičiuose. Karalius 
Zigmantas III su Elija Ilgauskiu, Tverų tėvunu 1614 m. 
„pastatė Tverų bažnyčią. Kazimieras Pilsudskis dėkodamas 
už Marijos malones padarė užrašus keturiems kunigams, 
kad giedotų Švenč. Panelės garbei maldas. -Didžiamjam 
altoriuje yra Dievo Motinos paveikslas, kur daug malo- 
nių įgydavo. Apie jo pradžią šitaip pasakoja. Jono Ka- 
zimiero karaliaus laikais įsiveržė į Ukrainą totoriai, pa- 
grobė tarp kitų jauną poną Potockį ir nusigabeno į Krimą. 
Tačiau žmonės surinkę daug pinigų išpirko jį iš totorių 
vergijos. Totoriai tankiai puldami Lietuvą ir Lenkiją tu- 
rėjo daug užgrobtų brangių daiktų. Leido grįžtančiam 
į tėvynę Potockiui pasiimti vieną kokį nors daiktą. Jisai 
pasiėmė nupieštą ant mažos lentelės Švenč. Panelės pa- 
veikslą. Sugrįžęs namo visur veždavosi su savim tą pa- 
veikslą. Vėliau karalius paskyrė jį Tverų tėvunu. Vieną- 

kart atvykęs į Tverus paliko dvare savo mylimąjį paveik- 
slą. Dvaro valdytojas Leonas Palubinskis pakabino jį 
vienam kambary. Neužilgo nakvojo pas jį daug svečių. 
Vienas pakirdęs naktį išvydo visą trobą šviesoje nuo 
spindulių iš paveikslo. Už vis labiausia žibėjo Marijos 
veidas. Nusigandęs sužadino visus. Svečiai ir namiš- 


| kiai subėgę stebėjosi nepaprastu reginiu. Praslinkus pus- 
“ valandžiui šviesa išnyko. Palubinskis pranešė apie tai 


vyskupui Parčevskiui, kuris nusiuntė keletą ištikimų žmo- 
nių ištirti dalyką. Atvykę tardė visus, kurie tą naktį matė 
spindulius ir šviesą, Jie po priesaika išpasakojo, kad 
tikrai taip buvę ir kad savo akimis matę. Tada vyskupas 
liepė pakabinti paveikslą altoriuje. Kunigai taip ir padarė. 
Nuo tų laikų daug žmonių lanko Tverus, ypač liepos 


“pradžioje per Švenč. Panelės Aplankymą. Pirmoji baž- 


nyčia sudegė 1741 m. Švenč. Panelės paveikslą rado po 
gaisro kabantį ant tvoros. Vienas jo kampas buvo apde- 
gęs. Kitąkart vėl kilo gaisras šalia bažnyčios. Gelbėdami 
įvairius daiktus rengėsi išnešti stebūklingąjį paveikslą. 
Vietinis vikaras neleido. Jisai atsiklaupęs bažnyčioje karš- 
tai meldė Švenč. Panelę, kad gintų nuo gaisro. Ugnis 
tuo užgęso. Dabartinė bažnyčia pastatyta 1897 m. Kas 
eina čia su pasitikėjimu, randa paguodą savo varguosė 
ir liūdesy. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 


20 Diena. 
Marija mūsų pavyzdys. 
Pats Jėzus Kristus yra didžiausias mums pavyzdys. 
Jisai tuo tikslu atėjo ant žemės ir tapo Žmogus, kad 
kaipo žmogus išmokytų mus visokių dorybių. Jisai delto 
vadinasi Teisingumo Saulė. Tačiau tos Saulės šviėsa per- 
aštri mūsų silpnoms akims. Žmogus taip silpnas, kad ne- 
tur drąsos net kėsintis sekti Dievu. Delto Išganytojas da- 
vė mums prieinamesnį pavyzdį —Savo Švenc. Motiną, ku- 

ią iš tos priežasties vadiname Teisybės paveikslu.—Kaip 
veidrody atsimuša visos žmogaus smulkmenos, taip 
Švenč. Panelėje atsimuša visi Amžinosios Saulės spindu- 
liai. Marija per trisdešimtį su viršum metų žiūrėjo į tą 
Saulę. Žiūrėdama persisunkė Ja, delto yra geriausias Jos 
atspindis, labiau prieinamas mūsų. silpnumui kaip pats 
originalas. Marijos šviesa malonesnė. Nors jos gyvenimas 
buvo beveik niekam nežinomas, tačiau ir tuose neskai- 
tlinguose įvykuose, kuriuos skaitome Evangelijoj, randa- 
me visų dorybių pavyzdį. Ten visupirma rasime gyvą 
tikėjimą ir tai negirdėtam dalyke, kad būdama Panelė 
galėjo tapti Motina. Rasim nusižeminimą, kai būdzma 
išaukštinta laiko Save tiktai tarnaite. Ar nespindi Joje 
skaistybė, kai pasirįžusi velyk išsižadėti Dievo motinys- - 
tės, kaip prarasti tą dorybę ? Koks tobulas yra Jos klus- 
numas: Juozapas liepia tuojau ruoštis į kelionę, reiks 
bėgti į Egiptą. Marija nieko negaišuoja, nieko nemąsty- 
dama apleidžia viską, nežiūri kad varginga kelionė, vyk- 
Sta per pavojingas vietas. Ji atvykus į Egiptą pasilieka 
ten ilgus metus ištrėmime ir laukia kito liepimo. Taip 
pat pažymėtinas yra jos klusnumas Dievo įstatymams, 
kai atlieka Apsikaupimo apeigą, nors ta nelietė Jos. Jei 
nori pažinti Marijos neturtą, eik į Betleem. Čia kūtelėje 
pamatysi jį. Vėliau Nazareto miestelis mažai skyrėsi nuo 
tos kūtelės. Marijos romumas matyti iš to, kad būdama 
po Dievui pirma Esybė, tačiau taip ramiai perėjo per šį 
pasaulį, kad beveik buvo nežinoma ir negerbiama. Dievo 
meilė apsireiškia Marijoje nuo pat kūdikystės, kai vos 
sukakusi trejų metų pasišventė tarnauti Dievui bažnyčio- 
je. Ten turėjo plačią dirvą pasirodyti Savo dievotumu, 
bendram gyvenime patarnavimais ir švelnumu. Artimo. 
meilė paskatino Švenč. panelę, kad tuojau vyktų tarnau- 
ti Elzbietai, vos sužinojo, kad bus ten jai reikalinga, 
Marijos meilė aiškiausiai pasirodė po kryžium: čia 
Ji aukojo už mus žiauriai kančiai Savo Dieviškąjį Sūnų. 
Ten stovėdama šalia kryžiaus duoda kantrybės pavyzdį. 
Taigi Marija yra mūsų pavyzdys visokiose dorybė- 
se. Kasdien žiūrėkime į ją, kad pasimokyti. 

PAVYZDYS. 


Andai kalbėjome apie karius. Šiandien pažiūrėkim, 
kaip mūsų liaudis myli Švenč. Panelę. Ką matai Marijos 
šventėse? Pilni keliai pėsčių ir važiuotų. Bažnyčios kim- 
šte prikimštos. Eilių eilės eina išpažinties, net šonai 
braška stovintiems prie klausyklų. Kitas išbūva nevalgęs 
94 valandas, kad atlikti išpažintį ir gryna širdimi pagerbti 
Švenč. Panelę. Prieš visas Marijos šventes, nors ne- 
buvo Bažnyčios įsakymo, sausai pasninkaudavo. Gegu- 
žės ir spalių mėnesį vieni bėga į bažnyčią dalyvauti 
Marijos pamaldose, kiti susirinkę kaime garbina Švenč. 
Panelę. Ar mažas malonumas skubėti į rarotus-šv. Mišias 
Marijos garbei? Būdavo, sukyla ankšti, prieš aušrą, 
nežiūri, kad šalta, prisnigta, nes gaila apleisti tas gra- 
žias pamaldas. Sekmadieniais ir šventadieniais sukildavo 
anksti. Šeimininkui vadovaujant giedodavo rožančiaus 
dalį, pusryčiuodavo ir tada ruošdavosi į baznyčią. Seniau 
ponai statė bažnyčias, o šiandien kaimiečiai ir darbinin- 
kai. Kur žmonės myli Mariją, ten gražūs Jos altoriai, 
paveikslai. Mergaitės ir moterys audė savo rankomis 
drobes, kuriomis apdengti Marijos altoriai. Šalia kelio 
stovi su Marijos paveikslais įvairios koplytėlės,  dirbtos 
dievoto žemaičio ranka. Ar rasi nors vieną katalikų na- 
mą, kur nebūtų Švenč. Panelės paveikslo... Marija apsi- 
reiškusi pasakė: „kas nešios karmelitų škaplierius, nemirs 
sunkioje nuodėmėje ir pirmą šeštadienį po mirties eis 
į dangų“. Atmename tą ir esame įsirašę į tuos škaplie- 
rius. Mums rūpi, kad per Mariją patektume į dangų. 
Retas lietuvis neįsirašęs į rožančių. Kaip smagu klausy- 
ti, kai girdėti giedant Marijos garbei !.. Mes mylime Ma- 
riją. Jeigu išgirstame bedievių burnojimus, mums širdį 
skauda. Štai rudenį 1926 m. atvyko Dotnuvon Lietuvos 
bedievių vadas ir bjauriai burnojo. Ponios susirūpino tuo 
ir niekeno  neraginamos nutarė  kuonors atitaisyti 
Švenč. Panelės išniekinimą. Surinko lėšų ir įtaisė 
labai gražią Švenč. panelės stovylą Akademijos bažny- 
čiai Dotnuvoje. Pašventimo dienoje susirinko minios Ma- 

rijos garbintojų. Mūsų tauta neišsižadės mylėji Mariją. 
Kad mūsų tauta atgimtų tikėjime ir karščiau my- 
lėtų Švenč. Panelę. Sveika Marija, 


21 Diena. 
Marija mūsų Vadovė. 


Martja yra mums ne tiktai visų dorybių pavyzdis. 
Ji mūsų Vadovė. - Kiekvienam amžy ar luome galima 
imti Ją sau gyvenime už Vadovę. 

Taigi eikite paskui Jos visi, kurie gyvenate pavie- 
niui, su nieku nedraugaujate. Prisižiūrėkite, kaip kukliai 
Marija atlieka paprasčiausius namų darbus. Ji su nieku 
resuseina, su nieku nesimato. Nuo Jos išmoksite, kad 
nėra tokio žemo užsiėmimo, kurio atlikimas netiktų Die- 
vo garbei. 

Eikite ir jūs, kurie gyvenate iš rankų darbo. Prisi- 
žiūrėkite būsimai dangaus Karalienei. Ji nesididžiuoja, 
kad Dievas taip išaukštino. Ji pakėlius širdį prie Dievo 
nuolat užimta rankų darbais. Įsižiūrėjęs į pavyzdingą Ma- 
rijos elgesį, gal išmoksi nerūgoti, kad ir sunku būva 
dirbti. 

Jeigu Dievo valia nuteisė tave gyventi toli nuo tė- 
vų ir giminių, prisižiūrėk Marijai, kaip gyveno Egipto žemė- 
je toli nuo savųjų. Ji sutinka su Dievo valia. Ji pasirįžus 
likti "Egipte per visą savo amžį, jei iš to bus didesnė 
Dievui garbė. 

Jeigu Dievas pašaukė į bendrą gyvenimą ir reikia 
būti skaitlingam bury, prisižiūrėk Dievo Motinai, kai 
nužemintai stovėjo minioje prieš namus ir nedrįso įeiti 
į vidų, kad pasimatyti su Savo Sūnumi. Mokinkis čionai, 
kad reikia visus gerbti ir nusileisti, o sau pasirinkti pas- 
kutinę vietą. 

Marija yra vadovė ir tiems, kurie priversti 
gyventi tarp priešų.“ Teprisižiūri jie, kaip Marija 
atsiradus tarp trokštančių nužudyti Jos Sūnų susilaikė 

nuo rūstybės, nesiskundė, nerūgojo, nė ant vieno neužsi- 
puldinėjo ir tik Dievui aukojo viską. 

Marija yra Vadovė ir tiems, kuriuos V. Dievas auk- 
ščiau pastatė. Tegul jie prisižiūri, kaip Švenč. Panelė el- 
gėsi būdama Apaštalų ir tikinčiųjų Mokytoja; kaip romiai 
ir nužemintai visiems vadovavo, kai Kristus įžengė į 
dangų. 

V. Dievas padarė Ją Vadove kiekvieno amžio ir 
luomo. Eikite, vaikai, prisižiūrėti, kokia buvo Marija ma- 
žatvėje gera del Savo šventų tėvelių! Eikite, jaunikaičiai + 
ir mergaitės, mokytis nuo Jos kuklumo  parėduose ir 
žvilgsniuose! Eikite, vyrai ir moterys, stebėtis, kaip Ji 
skaisčiai ir taikiai sugyveno su Savo Sužiedotiniu! Eikite 
ir jūs. našlės, pamatyti Jos gyvenimą, kai atėjo šv. Dva- 
sia! Žiūrėkite, kaip apnykdavo Ją vaikai, beturčiai ir li- 
goniai, o Ji visiems tarnavo, kaip Savo Jėzui. Teateina 
pas Ją ir Dievo tarnaitės, gyvenančios vienuolynuose, 
idant pamatyti Jos susitelkimą ir maldos meilę Jeruzalės 
bažnyčioje. 

Visi apsirinkime Ją sau už Vadovę ir prašykime, 
kad vestų mus už rankos per kiaurą amžį. 


PAVYZDYS. 


Krekenavos miestelis stovi dešiniam Nevėžio krante. 
Jau 1484 m. čia buvo bažnyčia pašvęsta Švenč. Panelei. 
Kai šita sudegė, 1750 m. pastatė naują taip pat medinę. 
Dabartinė mūro bažnyčia pradėta statyti 1896 m. Šven- 
tino ją 1907 m. vyskupas Cirtautas. Didžiamjam altoriu- 
je yra senobinis paišytas ant lentos Švenč. P. Marijos 
paveikslas. Puošia jį sidabro rūbas, brangūs vainikai ir 
daugybė votų. Kaip čia jisai: atsirado? Vietos Žmonės 
skelbia, kad įvedus Lietuvoje krikščionystę apsigyveno 
čia dievotas, turtingas karžygis. Jisai pargabenęs iš Kra- 
kovo paveikslą ir dovanojęs misijonoriui Albertui, kuris. 
vaikščiodamas po šį kraštą skelbė Kristaus mokslą. Iš pat 
pradžios paveikslas buvęs mažo koplytėlėje, vėliau nuneš- 
tas į Krekenavos bažnyčią pagarsėjo malonėmis. Tos ma- 


= B4 


lonės galutinai atidarė žmonėms akis, kad jie metė stabmel- 
dystės liekanas. Degant bažnyčiai visas jos turtas su- 
pleškėjo. Vienas senelis išgelbėjo Švenč. Panelės paveiks- 
1ą. Nuo tų laikų dar daugiau buvo gerbiamas, Paminėsiu 
keletą malonių įgytų per Švenč. P, Marijos užtarymą. 
Viktoras Vaitiekavičius 18 m. gavo akių uždegimą, 
Gydėsi du mėnesiu, bet nieko negalbėjo. Tada kreipėsi 
į Svenč. Panelę žadėdamas trisyk apeiti keliais klupščias 
Jos altorių. Vos tą padarė, akys pasveiko.—-1903 m. 
-apsirgo diiteritu Domo Butkevičiaus vaikas. Jau kūdikis 
pradėjo merdėti. Tėvas puolė ant kelių ir šaukėsi Kreke- 
navos Švenč. Panelės. Kūdikis tuo užmigo ir po kelių 
valandų pabudo sveikas.—1905 m. kun, Baronas, vietinis 
klebonas, važiuodams nukrito nuo 6 metrų aukšto tilto 
ant akmenų. Krintant šaukėsi Švenč. Panelės, Galėjo už- 
simušti, tačiau išliko nesužeisti klebonas, vežėjas ir ar- 
klys.— Tokių atsitikimų išgirsi čia ne vieną. Dangaus 
Karalienė tankiai gelbėjo. 

Kad mūsų tauta atgimtų tikėjime ir karščiau mylė- 
tų Švenč. Panelę. Sveika Marija, 


22 Diena: 
Marija mūsų Gydytoja. 

- Tuo vardu vadiname Švenč. Panelę, kai kalbame 
ar giedame Litaniją: „ligonių Sveikata, melskis už mus“. 
Ir giesmėse vadiname Mariją ligonių Gydytoja. Kaip tą 
suprasti, kai mes būdami krikščionys ir žinodami, kad 
Ji yra mūsų Gydytoja, tačiau susirgę labai retai prie Jos 
kreipiamės ? Jeigu gydytojai nestengia išgydyti ir vaistai 
neveikia, tada atsimename sau tą dangaus Gydytoją. 
Marija dar ir tada pasirįžus gelbėti mus. 

Marija yra ištikrųjų stebūklinga Gydytoja. Ji nuo 
ligų gydo mus ne žmonių priemonėmis, bet Dievo ga- 
lybe. Jai nesudaro jokį sunkumą išgydyti įsisenėjusią, 
mirtiną, neišgydomą lygą, kaip -ir paprastą. Pajėgia iš- 
gydyti didžiausią paliegėlį ir padaryti staiga visiškai 
"sveiką. 

Turbūt Švenč. Panelė yra labiausia pagarsėjusi 
kaipo ligonių Gydytoja. ' Ji net turi Savo ligonines, kur 
laukia ligonių. Kur yra tos ligoninės, kuriose Marija gydo. 
sergančius ? Jos stebūklingi paveikslai. Tokių stebūklingų 
vietų pas mus Lietuvoje yra daugiau, kaip kitur. Lietu- 
va yra Marijos žemė, kaip ją pavadino popiežius Pius 
XI. Šymet gegužės mėnesį minime plačiau žinomas vie- 
tas. Jei tiek daug stebūklingų vietų, tai matyt, kad mūsų 
bočiai pasitikėjo Marijai, tankiai prie jos kreipėsi ir bū- 
davo išklausomi. Jeigu šiandien tose vietose rečiau pa- 
sitaiko nepaprastos malonės arba visai jų nėra, tai tik 
delto, kad sumažėjo senovės uolumas tarnauti Marijai ir 
jai pasitikėti. Seniau būdavo pas mus toks karštas tikėji- 
mas, kad kartais motina dėdavo ant altoriaus negyvą 
kūdikį ir tolei neatsitraukdavo; kolei kūdikis neatgijo. 
Jei ir šiandien pasitaiko stebūklingi išgijimai, tai ne tiek 
del žmonių dievotumo, kiek sužadinimui silpnėjančio ti- 
kėjimo. Ir šiais laikais būva daug stebūklų Lourdes'e, 
Tenai gerai ištiria juos ir užrašo, kad netikėliai turėtų 
neįtariamą Dievo galybės įrodymą. 


Marija yra mūsų dvasios ligų Gydytoja. Šitas ligas. 
Ji greičiau gydo kaip kūno. Net jeigu dvasios liga labai 
įsisenėjusi ir padidėjusi, tas nesulaiko Švenč. Panelę nuo 
gelbėjimo. Ji neapleidžia tokį ligonį, kol mato bent tru- 
putį pasitikėjimo. Marija pajėgia padaryti iš nusidėjėlio: 
šventą. Tokius rasime Šventųjų tarpe. Jos Rožančius yra 
tarytum vaistas gydyti visas dvasios ligas Nebuvo atsi- 
tikimo, kad kalbąs visados rožančių mirtų nesutaikytas su 
V. Dievu, 


Marija yra ne' tiktai. pavienių asmenų Gydytoja. Ji 
gydo net ir visą tautą. Mes esame tokia Marijos tauta. 
Ji nor išgydyti mus. Ji nuolat meldžiasi už mus, kad 
visi vargai ir sopuliai išeitų mūsų naudai. Nebūkime 
užsispyrėliai. Duokimės Jai gydyti, pasitikėję Marijai ne- 
apsivilsime. 


Li en 


PAVYZDYS. 
Dzūkijoj Metelių parapijoje yra vieta vadinama 
B srūnais. Čia rendasi stebūklingas Švenč Panelės Pa- 
veikslas, paprastai vadinamas Borūnų kryžiais. Štai, kaip 
jis čia atsirado. Kariaujant lietuviams ir lenkams su šve- 
dais 1702 m. lietuvių kariuomenė sustojo Borūnuose 


-. pailsėti. Vadas kunigaikštis Vysnioveckis“ važiojo visur 


su savim Švenč. Panelės paveikslą, kurį pats liepė nu- 
piešti. Dabar atvykęs prie Dusios ežero liepė pastatyti 
tris kryžius ir ant vidurinio pakabinti minėtą paveikslą, 
kad čia kapelionas atlaikytų jiems šv. Mišias. Pamaldų 
laike pasirodė švedai. Lietuvių kariuomenė skubiai iš Čia 
pasitraukė. Paveikslas liko. Praslinkus keletai metų pie- 
menys beganydami rado tuos kryžius. Parsinešė paveik- 
slą namo, 0 kryžius paliko.“ Pasibaigus karui užėjo į 
kaimą, kur buvo paveikslas, vienas kareivis ir čia apa- 
ko. Jo giminės gyveno ne toli nuo čia Žmonės davė 
palydovą, kad aklą nuvestų pas gimines. Beeinant paly- 
dovas užsiminė apie minėtus tris kryžius. Tada kareivis 
papasakojo, kaip kryžiai atsirado čionai. Kai juodu pasie- 
kė vietą, kur stovėjo kryžiai, kareivis sušuko: „Švenč. 
Borūnų Dievo Motina, pažįstu vietą, kur ilsėjomės ir kur 
vadui liepiant statėme kryžius“! Tuojaus nušvito jam 
akys ir praregėjo. Kareivis paaiškino, kad paveikslo 
užpakaly yra „1702 m.“ Taip ir rado. Tada vėl pakabino 
paveikslą ant kryžiaus, kur kadaise kabojo. Zmonės iš- 
tolo ėjo būriais. Prūsų vyriausybei nepatiko, kad žmo- 
nės renkasi, ir įsakė 1804 m. pernešti paveikslą į Metelių 
bažnyčią. Tačiau žmonės vis ėjo ir ėjo pas kryžius. Ta- 
da vietinis klebonas pastatė kryžių vietoje koplyčią, ku- 
fieje ir dabar tebėr tos Švenč. P. Marios paveikslas. 
Popiežius Pius VII lankantiems tą vietą suteikė atlaidus. 
Seinų pavyskupis Marciejevskis atlaikė čia pirmąsyk šv. 
Mišias gegužės 25 d. 1816 metais. Borūnų Švenč. Pa- 
nelė sutraukia ir dabar daugybę žmonių iš tolimų vietų, 
bet ypač iš Dzūkijos 

Ž Kad mūsų tauta atgimtų tikėjime ir karščiau mylė- 
tų Švenč. Panelę. Sveika Marija. 

23 Diena. 
Marija mūsų Linksmintoja. 

Šv. Dvasia liepia mums tuo vardu vadinti Svenč. Pa- 
nelę Mariją. Ji mūsų širdyse įskiepijo tokį pasitikėjimą, 
kad kievienam liūdesy ieškome paguodos pas Mariją. 

Šv. Bažnyčia skirdama ypatingą Dievo Motinos Link- 
smintojos šventę (rugpiūčio gale)ir taip vadindama Ją Li- 
tanijoje skatina mus, kad tuo vardu vadintume Ją. 

Jau Savo atėjimu į pasaulį Marija buvo visiems 
Linksmintoja. Iš to džiaugėsi šv. Trejybė, visas dangus ir 
žemė. 

Ji tapo mūsų Linksmintoja, kai pagimdė Dievo Sū- 
nų. Tada Angelas pasakė piemenims, kad skelbiąs jiems. 
didį džiaugsmą, koks bus visai tautai. A : 

Marija tankiai pasirodydavo Savo išlikimu tarnų 
Linksmintoja, kai duodavo jiems į rankas Savo Dieviš- 
kąjį Kūdikėlį. Pirmąkart ta laimė teko seneliui, kai atne- 
šus į bažnyčią neseniai gimusį V. Jėzų padavė Jį jam. | 
Vėliau buvo tokia Linksmintoja, kai stebūklingai pasirodė 
ir divė Kūdikėlį Jėzų į rankas šv. Antanui, šv. Peliksui 
kapucinui ir kitiems Šventiesiems. 

Marija tampa mūsų Linksmintoja ne tiktai tokiu ste- 
būklingu būdu. Ji dvasišku būdu duoda mums Savo Sal- 
džiausiąjį Sūnelį, kuris pripildo mūsų širdį Savo paguodomis+ 

Mūsų Išganytojas mirdamas leido Sau tiktai vieną 
paguodą, kai arti Savęs turėjo Motiną. Jisai norėjo, kad 
Marija ir mums būtų Linksmintoja. Eidamas į dangų pa- 
liko Ją ant žemės, kad Savo maldomis partrauktų mums 
iš dangaus Linksmintoją-Ramintoją šv. Dvasią 

V. Jėzus pirmąkart apleisdamas žemę paliko mūsų 
paguodai Savo Motiną. Ir dabar kai del mūsų nuodėmių 
arba del išbandymo apleidžia mus, visados palieka pa- 
guodai Savo Motiną. Ji tada saugoja mus nuo puolimo 
dvasioje ir ragina atsiversti arba ištverti Dievo tarnavime. 

Tikrai nuostabu, kaip elgiasi ta mūsų Linksmintoja. 
Žmonės sunkiomis nuodėmėmis smeigia sopulių kalaviją 

į Jos Širdi, o Ji tuokart tiesia jiems rankas, kad varguo- ; 
Se paguosti. Ji kaip tikroji Motina priglaudžia net nege- 
tus vaikus, kai tie bėgdami nuo Tėvo tūstybės kreipiasi į 
„Ją. Marija išklauso nusiskundimus, šluošto ašaras, glaud- 
žia prie Širdies ir maloniai skatina mus maldauti Dievą 
ir pasitaisyti, 

Taigi mylėkime visa širdimi mūsų vienatinę Linksmintoją! 

PAVYZDYS. 


Šiandien eikime į Pagirius. Čia pastatė pirmą baž- 
nyčią trys broliai: Gabrielis, Kristupas ir Karolis Bialaza- 
rai. Paskutinis buvo Vilniaus kanaunikas. Jisai dovanojo 
šitai bažnyčiai paveikslą Švenč. Panelės su Kūdikėliu Jė- 
Zum ant rankų. Tas paveikslas laikomas stebūklingu. Pir- 
moji bažnyčia neilgai stovėjo. XVIII šimtmečio pradžioje 
įpuolė į Lietuvą švedai ir sudegino ją. Švedams atsitrau- 
kus rado Švenč. Panelės Paveikslą kabantį ant medžio 

“ šakos; rėmai buvo labai apdegę. Visi stebėjosi, kaip ga- 
lėjo išlikti nuo ugnies. 1742 m. pastatė naują bažnyčią. 
“ Švenč. Panelės paveikslą įdėjo į didįjį altorių. Dabartinė 
bažnyčia statyta 1876 m. Paveikslas papuoštas sidabro 
tūbu ir daugybe įvairių votų. Ant vieno užrašyta, kad 
„aukojo jį Kojalavičienė už sūnaus išgijimą. Ir dabar žmo- 
"nės kreipiasi į Pagirių Švenč, Panelę, kad gelbėtų nelai- 
mėse. 1900 m. viena moteris apsirgo akimis ir visiškai 
apako. Kai pavedė save Švenč. Panelės globai, staiga 
praregėjo.— Raila per 20 metų buvo suparalyžiuotas. Ne- 
galėdamas vaistais išsigydyti, pasižadėjo vykti Švenč. Pa- 
nelės Aplankymo šventėje į Pagirius ir ten prieš stebūk- 
lingą paveikslą sukalbėti rožančiaus dalį. Visiškai išgijo: 
Dar keliolika metų gyveno ir kasmet vykdė savo pasiža- 
dėjimą. Įgytas čia malones surašinėdavo į tam tikrą kny- 
„g4, bet 1794 m. degant miesteliui sudegė. 
Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. 

24 Diena. 
Marija mūsų Mokytoja. 

Šv. Bažnyčia vadina Švenč. Panelę Išminties Sostu, 
kai gieda Litaniją. Amžinoji Išmintis apsirinko Sau Jos 
dūšioje ypatingą buveinę, nes Ji buvo labiau už visus: 
nužeminta. Tuo būdu Marija išmintimi aukščiau stovi už 
visus dangaus ir žemės sutvėrimus. Marija iš didelio nu- 
sižeminimo niekam to nesakė, tačiau vartojo šią dovaną 
visos Bažnyčios ir pavienių asmenų naudai. Ji buvo Mo- 
kytoja Apaštalų, kurie klausydami Jos patarimu tvarkė šv. 
Bažnyčią. Buvo visų daktarų ir Bažnyčios Tėvų Mokytoja 
nes jie sakė turį visą išmintį ir mokslą per Mariją. Juo 
kuris buvo karštesnis tarnavime Dievui, tuo labiau atsi- 
žymėjo Marijos garbinime. Turime kelis mokslo vyrus, 
kuriems Marija išmeldė stebūklingą gabumą, nors iš pri- 
gimties buvo labai negabūs. Toks buvo tarp kitų pal. 
Albertas dominikonas, kuris savo aukštu mokslū užsipel- 
nė Didžiojo vardą. 

Ypatingai norime kreipti domę į tą, kad Marija yra 
mūsų dvasios Mokytoja. Kaip reikia suprasti tą? Vienuo- 
lynuose yra taip vadinami Mokytojai ir Mokytojos, kurie 
moko stojančius vienuolynan, kaip reikia atlikti maldos ir 
kiti užsiėmimai, kaip lavintis dorybėse, kokių ydų vengti 
kaip daryti pažangą tobulybėje. Švenč. Panelė dar pla- 
čiau tur pavestą mūs visų dvasios vadovybę. Ji mato 
viską Dievuje ir veda viską Dievuje. Jeigu rūpinasi mū- 
sų laikinais reikalais ir vargais, kaip minėjome, tai dar 
labiau rūpinasi mūsų dūšiomis. Atmena kiekvieną ir bu- 
di daug geriau, kaip geriausioji katalikė motina budinti 
savo vaikų auklėjime. Ji kiekvienam išmeldžia reikalingas 
malones ir rūpinasi dvasios apšvietimu. Vienam pakiša 
geras mintis ir šventus norus, kitą perspėja apie gręsiantį 
pavojų, o kitą draudžia nuo netikusių draugysčių. Vieną 
gina nuo dvasios sustingimo, kitą gina pagundose, arba 
Skatina tankiau eiti prie šv. Sakramentų. Atlieka tą pati 
arba per Angelus nuo Jos priklasančius. Šventųjų ir die- 

votų žmonių gyvenimuose randame, kaip išbarė vieną už 
apsileidimą maldoje, kitą už netikusius parėdus. Vieniems 
nurodė stoti vienuolynan, kaip šv. Stanislovui Kostkai, 
kitiems įsirašyti į Trečiąjį Ordiną kaip šv. Rožei. Kitiems 
liepė steigti naują ordiną, kaip septyniems Savo tarnams 
Servitams arba šv. Petrui Nolasko. Kaikuriuos Šventuosius 
tarytum vedė už rankos, duodama kiekvienam žingsny 
patarimų. 

Turėkime daugiau pasitikėjimo, taip pat jausime, 
kaip veda ir moko ta dangiškoji Mokytoja. 


PAVYZDYS, . 


Panaikimus stabmeldystę Lietuvoje katalikų tikėjimas 
kaskart giliau leido šaknis. Bet štai XVI šimtmety atsi- 
bastė į Lietuvą liuteriai ir kalvinai ir ėmė klaidinti mūsų 
žmones. Jiems padėjo didikai ir ponai, kurie beveik visi 
virto kalvinais. Ponai reikalavo nuo klebonaujančiųjų dva- 
rų žemėse kunigų ir nuo baudžiauninkų, kad visi prisi- 
dėtų prie kalvinų. Gerus kunigus iškaneveikdavo ir išva- 
tydavo. Tada ponai pavesdavo“ bažnyčias protestantams, 
Liaudis išsyk laikėsi katalikybės, bet ilgainiui ( netekusi 
kunigų ėmė lankyti liuterių ar kalvinų pamaldas. Susi- 
tinkę į pamaldos manė, kad tos permainos buvo reika- 
lingos ir kad moko juos katalikų kunigas. Išpalengvo net 
ištisos parapijos virto kalvinais. Viso Žemaičių vyskupi- 
joje beliko tiktai 7 kunigai. Žmonės nors ir lankė kalvinų 
pamaldas, bet nerimastavo. Ypač labai veikė prieš protes- 
tantizmą Švenč. Panelės Marijos garbės naikinimas. Nuo 
krikščionystės pradžios skambėjo Lietuvoje maldos ir gies- 
mės prie Marijos. Ta garbės, mokino ir traukė į geresni 
gyvenimą. Klaidatikiai mėtė iš bažnyčių Marijos paveiks- 
lus, griovė ir degino altorius. Tas nuo jų stumdavo ir 
nors laikirai pasiduodavo suvedžiotojams, bet pasitaikius 
progai vėl grįždavo į senąją tikybą--katalikybę Žemai- 
čius išgelbėjo nuo kalvinų švento gyvenimo vyskupas 
Merkelis Giedraitis, didis Marijos mylėtojas. Jisai pakvie- 
tė jėzuitus, kurie sugėdinimui  burnotojų kalvinų įvedė 

iškilmingas Švenč P. Marijos garbei pamaldas, platino 
tarp jaunimo Marijos sodalicijas (draugijas) ir atgaivimo 
katalikybę. Tokiu būdu dėka Marijai protestantizmo: jūra 
neužliejo Jos mylimą šalį. Jei ne Marija, gal mūsų tėvy- 
nėje nebūtų likęs net kataliko vardas. 

Kad mūsų tauta aigimtų tikėjime ir karščiau mylė- 
tų Švenč. Panelę. Sveika Marija. 


25 Diena. 
Marija mūsų Iždas. 


š Kas nežino, kad Švenč. Panelė yra Iždas, didis, 
didžiausias Iždas, visam pasauliui Iždas? Kas tik yra ge- 
ro ant žemės, * viskas atėjo per Mariją ir dabar per Ją 
ateina, kaip sako Šventraštis: „draug su ja man atėjo vi- 
sokių gėrybių“ (Sap. 7, 11). Bet tuojaus prideda: „ir aš 
nežinojau, kad Ji visų tų dalykų Motina“ (Sap. 12). Ma- 
rija iš didelio nusižeminimo taip slepiasi, kad retai kas 
aiškiai Supranta, jog visos gėrybės ateina nuo Jos arba 
geriau sakant per Ją. 

Ji yra paslėptas Iždas, žinomas tiktai Bažnyčios vai- 
kams, nes klaidatikiai per savo kvailumą paniekino jį. Ir 
daugeliui katalikų jis yra paslėptas, kai jie retai arba 
niekad nesikreipia į Jį. 

Šventieji net patį pamaldumą į Mariją laiko bran- 
giausiu iždu, kadangi per Jį užtikrinta tikintiems visokia 
laimė laikinoji ir amžinoji. Ko bijai? sako Šventieji. Būk 
tik pamaldus į Mariją, ištikimai tarnauk Jai, o su Ja ateis 
+au viskas, kas yra gera. 

Ji yra pergausus ir neišsemiamas Iždas. Juo dau- 
giau iš to iždo semiame, tuo daugiau jame randasi. Ma- 
rija yra iždas visiems, kurie Jos šaukiasi. Iš Jos — sako 
Šventieji--ligonis semia sveikatą, nuliūdęs paguodą, abe- 
jojąs šviesą,puoląs dvasioje pakėlimą,nusidėjėlis atsivertimą. 

Ž Už tą Iždą galima laikinuose ir dvasios dalykuose 
įgyti viską. Naudodamasi tuo Iždu gali sau pirkti nuo- 
dėmių atleidimą, kai Marija užtars už tave. Iš jo gali iš- 

mokėti visas užtrauktas pas Dievą skolas, kai Marija au- 
kos už jas Savo ir Savo Sūnaus nuopelnus. Iš to Iždo 
gali gauti visas dvasiškas malones, kurias Ji gausiai dali- 
na. Gali gauti vidujines paguodas, kurių Marija niekad 
nesigaili Savo tarnams. Pagaliau už tą iždą gali nusipir- 
kti dangaus karalystę. Juk visiems žinoma, kad pamal- 
dus į Mariją niekad nežus, nes tas pamaldumas yra iš- 
tinktųjų žymė. Per tą Iždą gali išmokėti ir skaistyklos pa- 
baudas po mirties. Marija pažadėjo išvesti iš skaistyklos 
pirmam šeštadienį po mirties Savo tarnus, kurie bus pa- 
Sipuošę Jos škaplieriais, 

Jei tas Iždas buvo ikšiol paslėptas del tavęs, sten-4 
kis surasti jį. Atmink, ką sako šv. Bažnyčia apie Mariją: 
„kas Mane ras, ras gyvenimą“. Ir V. Jėzaus sako, kad 
„Tadęs paslėptą turtą, iš džiaugsmo parduoda viską ir per- 
kasi jį“ (Mat. 13,44). 


PAVYZDYS 


Dešimties kilometrų atstume nuo Kauno ant aukšto 
pušimis apžėlusio Nemuno kranto yta Pažaislio vienuo- 
lynas. Statė jį Kristupas-Zigmantas Pacas 1667-1674 m. 
Vienuolynas priklausė T T. Kamalduliams, Šalia vienuo- 
lyno stovi nepaprastai graži bažnyčia. Sienos įvairiaspalvio 
įtalų marmoro, marmoro grindys, skliaute nupiešti labai 
gražūs ireskai. Buvo joje net septyni altoriai iš juodo 
marmoro ir aptverti krotais. Pasakoja, kad Pacas davęs 
jos pastatymui aštuonias aukso statinės. Rusų vyriausybė 
1831 m. išvarė iš čia Kamaldulius, užgrobė bažnyčią cer- 
kvei, 0 vienuolyne apgyvendino stačiatikių monachus. Ši- 
tie vandalai bešeimininkaudami išgriovė altorius ir iš jų 
marmoro padirbo šlykštų iIkonostasą Šito bažnyčioje did- 
žiausias papuošalas buvo stebūklingas Švenč. Panelės pa- 
veikslas, kurį atsiuntė iš Rymo popiežius Aleksandras VII, 
Vėliau popiežius Benediktas XIV suteikė pilnus atlaidus 
lankantiems šią bažnyčią liepos 2 d. Aplankymo Švenč. 
P. Marijos šventėje. Ypač tada daug prisirinkdavo žmo- 
nių, kad pavesti save ir savo reikalus „Meilės Motinai 

(Mater amoris), kaip vadindavo Ją Pažaislio paveiksle. Kai 
rasui paveržė šitą šventą vietą, katalikai liovėsi lankę ir 
laukė, kada jie išsidangins iš čia. Prasidėjus didžiamjam 
karai monachai išbėgo ir išsigabeno su, savimi Švenč. - 
Panelės paveikslą. Ten išbuvo dvylika metų. Lietuvos 
vyriausybė pareikalavo grąžinti jį. Kai rusai sugrąžino ir 
paveikslas buvo remontuotas, 1928 m. gegužės 17 d. bu- 
vo surengta iš Kauno iškilminga procesija su stebūklingu 
paveikslu. Iškilmėse dalyvavo Valstybės Prezidentas p. 
Smetona, Lietuvos metropolitas arkivys. Skvireckas, mi- 
nisteriai, daugybė dvasiškių, kariuomenė ir nesuskaitoma 
žmonių minia. Saulė švietė ir tarytum dangus džiaugėsi 
t4 dieną. — Vokiečiai barbarai okupacijos laike nuplėšė 
varinį bažnyčios stogą, uždengė tolia, kurs greit prakiuro 
ir lytus sugadino daug ireskų. Po karo atvyko iš Ameri- 
kos šv. Kažimiero Seserys ir apsigyveno šitam vienuoly- 
ne. Kai bažnyčia grįžo tikriems savininkams katalikams, 
vėl žmonės pradėjo čia lankytis ypač Aplankymo dienoje. 
Tada visur kibždėte kibžda nuo žmonių. Kaip seniau, ' 
taip ir dabar Meilės Motina gelbės visus, kurie su pasi- 
tikėjimu melsis prieš Jos stebūklingą Pažaislio Paveikslą. 
Ji myli visus Ją mylinčius. 

Kad mūsų tauta atgimtų tikėjime ir karščiau mylė- 
tų Švenč. Panelę. Sveika Marija. 


26 Diena, 
Marija yra mūsų garbė ir šlovė. 

Atsirado žmonių giminėje Esybė šventesnė už vi- 
sus dangaus sutvėrimus. Tos Esybės šventumas apšvietė 
visą pasaulį, atkreipė į save dangiškojo Sužieduotinio akį 
if partraukė jį ant žemės. Ar žmonių giminė gal svajoti 
apie didesnę sau garbę? Pamąstyk gerai kokia teko 
mums garbė. Šv. Trejybė šiunčia kvieslį pas mūsų Seserį 

,— Mariją. Šv. Dvasia atlieka Joje Įsikūnijimo darbą ir . 
rirengia Ją, kad taptų verta likti Motina Dievo, Kuris per Ją 
tapo žmogus. Ar galima sugalvoti ką-nors mums garbin- 

gesnio? Jeigu net atskirai imtum vieną čia minėtų  daly- 
kų, pripažinsi, kad kiekvienas sudaro mums žmon: S 4! 
nesulyginamą ir nesuprantamą garbę. Delto pilnas Puiki | 
bės Liucipierius, negalėjo pakęsti tokį žmogaus išaukšti- | 
himą. Jisai manė, kad tuom užgaunama jo angelišką pri- 
gimtį ir delto velijo būti išmestas iš dangaus, kaip žiū=. 
tėti į Žmogaus išaukštinimą. - 
Tie dalykai mums sukasdienėjo, nes žinome juos 
nuo kūdikystės. Tačiau turbūt delto sukasdienėjo,. kad 
perretai, o gal ir niekad neįsigiliname į juos. Jėigu ge- 
rai apsvarstytume, visados pajėgtų sužavėti mus Tado 
suprastume, kokią mums daro garbę brangiausioji žm“ 
nių giminės Duktė, mūsų Švenč. Sesuo ir palaiminto,; 
Motina Marija 
Didelė mums garbė ir šlovė, kai Dievas per Mariją 
tapo žmogus ir amžinai pasiliko žmogus, kai šiandien ji- 
Sai danguje yra Angelų ir Šventųjų garbinamas kaipo. 
žmogus ir kai valdys pasaulį kaipo žmogus. Dar ne čia 
+ yra galas Marijos ir mūsų garbės. Ji yra žmonių gimi- 
mėje pirmą vietą užimanti /Esybė. Buvo Dievo mintyje | 
| 
2! 


| 


dar prieš pasaulio sutvėrimą. Šiaudien danguje ir ant žė- 
mės Ji yra pirmutinė po Dievo. Ji buvo dalininkė mūsų 
išsanymo darbe. Marija tapo Švenč. Trejybės bažnyčia 
Paimta į dangų tapo apvainikuota dangaus ir že“ 
mės Karaliene. Karaliumi yra pats V. Dievas. Didelė mums | 
Žmonėms garbė, kai Marijoje žmogus taip išaukštintas. 

Dievo Sūnus tapo Marijos Sūnus. Jisai mirdamas 
ant kryžiaus atidavė mus Savo Motinai už vaikus. Tokiu | 
būdu Dievo Sūnaus Tėvas yra mūsų Tėvas, Dievo 5ū- 
naus Motina yra mūsų Motina. Per Mariją tapome Jė- 
Zaus Kristaus broliai ir įgijome teisės į amžiną tėvainystę. | 

Viešpats pažvelgė į Savo tarnaitės nužemintą širdį 
ir išaukštino Ją Patekus į dangų Marija tapo mums ant | 
žemės malonių šaltinis. Per Ją pasieksime amžiną laimę | 
Zmogaus protas persilpnas, kad pakankamai suprastų, ko- 
kią mės turime garbę ir šlovę per Mariją 


16 2— 

PAVYZDYS. 4 

Kairiam Dubysos krante, 4 kilometrų atstume nuo 
Betygalos yra bažnytkaimis Ugioniai. Spėjama, kad stab- 
meldystės laikais čia buvusi šventykla, kur rusėjusi amžinoji 
ugnis. Ar tik ne šitam krašte buvo pasislėpę tankiose 
giriose paskutiniai Krivių — Krivaičiai ir darė paskuti- 
nes aukas senovės dievaičiams ? Septyniolikto šimtmečio 
viduriį pagarsėjo Ugioniai  stebūklingu Švenč. Panos 
Marijos apsireiškimu. 1657 m. pasklydo po apielinkę gan- 
das, kad Ugionių kaimo šaltynėly ar ties tuo šaltinėliu 
pasirodęs ore Švenč. Panelės paveikslas ir kad minimo 


* šaltinio vanduo gydąs įvairias ligas. Iš visos Žemaitijos 


ėmė būriais plaukti žmonės į Ugionius. Ne vienas ligonis 
pasveiko. Ypač sergantieji akimis vartodami šaltinėlio 
vandenį ir melsdamiesi į Švenč. Panelę rasdavo sveikatą. 
Sužinojęs apie tai Žemaičių vyskupas Petras Parčevskis 
nusiuntė į Ugionius 1658 m. sausio 14 d. tris kunigus 


> ištirti, ar gandai turi kokį pagrindą. Jie nerado pakanka- 


mų įrodymų, kad čia būta Švenč. Panelės apsireiškimo, 
tačiau nedraudė kreiptis į Mariją su prašymais. Ir mūsų 
laikais atvyksta čia maldauti pagelbos dūšios ir kūno 
reikaluose. Minėjau, kad sergantieji akimis čionai pa- 
sveikdavo. Kalba, kad išgijęs žmogus, kurs per ilgus me- 
tus nevaldė kojomis, Nėra niekur pažymėta, ar kas už- 
rašinėjo gautas čia malones. Ugionių bažnyčia du sykiu 
degė. Tada supleškėjo bažnyčios turtas ir visi raštai. 
Švenč. Panelės paveikslas išliko-nuo gaisro. Dabar yra 
patalpintas didžiamjam altoriuje. Netoli bažnyčios stovi 
medinė koplytėlė, o joje akmenimis apmūrytas šaltinėlis. 
Vanduo to šaltinio laikomas stebūklingai gydančiu. 

Kad mūsų tauta atgimtų tikėjime ir karščiau mylėtų 
Švenč. Panelę, Sveika Marija. 

27 Diena. 
+ Marija mūsų Meilė. 

Šitas pavadinimas tarytum gyvai išimtas iš mūsų 
širdžių ir nereikalauja jokio paaiškinimo. Tačiau tarsime 
tuos kelis žodžius, kad padidėtų mūsų džiaugsmas. 

Marija yra mūsų Meilė. Argi galima nemy- 
lėti sutvėrimą taip skaistų, taip šventą, taip nekaltą, 
neturintį jokios sutepties, jokios netobulybės ? Mes patys 
€same nedori, bet mokame mylėti ir gerbti tą, kas šventa 
ir skaistu. Matome savyje iškerojusius piktus palinkimus. 
Tas skatina mus dar labiau mylėti Asmenį, panašų į mus, 
bet liuosą nuo viso pikto. Juk žinome, kad Marija no- 
tėdama pelnyti Sau šventumą daugiau už mus visus ken- 
tėjo ir daugiu veikė išvien su Dievo malone., 

Marija buvo visų Šventųjų Meilė, kai jie dar ant 
žemės gyveno. Jie visi pasiekė šventimą ir įgijo visas 
šiam gyvenime malones dėka Marijai. Ji ir šiandien yra 
dievotųjų Meilė. Melsdamiesi geriau pažįsta Ją ir jaučia 
didesnį traukimą, kad Ją mylėti. Pagaliau Marija yra visų 
dūšių Meilė delto, kad Ji visiems gera, maloni ir gailestinga. 

Marija tikrai yra mūsų Meilė. Ji daug kartų įrodė, 
kad Jai rūpi mūsų reikalai ir vargai. Ji įsigilina į mūsų 
"trūkumus. Ji maloniai priima mūsų maldas, dūsavimus 
ir ašaras. Ji greita, kad išklausyti mūsų maldų. Ji trokšta 
gydyti mus ir remti. Stebūklingos vietos vra liudytojai to 
viso. Taigi nėr ko stebėtis, kai tikintiėji maloniai spiečiasi 
prie Jos kojų. Jie tvirtai tikisi, kad ten bus maloniai pri- 

„imti, priglausti, paguosti ir gaus, ko prašo, 

Ar galima nemylėti Motiną, kuri tiek del mūsų iš- 
liėjo ašarų, kuri tokius baisius sopulius kentėjo? Ji už 
„mus aukojo Savo Dieviškąjį Sūnų. Dabar būdama dan- 
guje tarytum nebūtų laiminga, jei negalėtų naudotis Savo 
valdžia mūsų labui ir guosti mus nusiminimuose, 

Ar galima nemylėti tokią Motiną, kuri gyvai atjau- 
čia mus ir nuoširdžiai rūpinasi mūsų vargais ? Atsiminkime 
Jos apsireiškimą La Salette, Čia pasirodė vaikučiams 
'apsiliejusi ašaromis. Delko verkė ? Klausiama atsakė, kad 
jeigu Žmonės nepasitaisys, tai ji negalėsianti sulaikyti bau- 
džiančios Savo Sūnaus rankos. Kiekviena gera motina 
"gina vaiką, kolei gal. Jeigu negal atginti, eina į pašalį 
ir verkia, nes kiekvienas smūgis suduotas vaikui tai jos 
Sopulis. Tokia gailiaširdė motina yra Marija. Delko Ji 

verkė La salette? Verkė, kaip sakė pasirodžiusi vaiku- 


"parodė, kaip Marijai rūpi mūsų likimas. 

Ę Kai Dievo bausmės ketino pasiekti kokią tautą, 
: Marija apsiliedavo ašaromis stebūklinguose: paveiksluose. 
“ Visai nenuostabu, kag verkdavo, nes Marija mūsų Meilė. 


arba ne tiek mylime, kiek ušsipelnė. 
PAVYZDYS 


Ant Šiaugių ežero kranto stovi miestelis Pivašiūnai. 
Senovėje priklausė Trakų Tėvams Benediktinams, kurie 
1548 m. pastatė čia pirmąją bažnyčią. Kai 1766 m. su- 
degė, pastatė naują, bet 1815 m. vėl sudegė. Tada Tra- 
kų benediktinų abatas pastatė dabartinę. Tuose gaisruose 
"sudegė bažnyčia, klebonija ir visi dokumentai. Ugnis ne- 
liesdavo tiktai Svenč. Panelės paveikslą, kuris nuo neat- 
menamų laikų pagarsėjęs Pivašiūnuose Marijos malonė- 
“mis. Paveikslas patalpintas didžiamjam altoriuje, išpuoš- 
"tas sidabro rūbų ir sidabro vainikais. Švenč. Panelė laiko 
“ ant dešinės rankos Kūdikėlį Jėzų, o kairėje tur skipetrą 
| (karališkąją lazdą). Aplink paveikslą kabo virš 100 aukso 
ir sidabro votų. — Padavimas skelbia, kad vienas bajoras 
parvežęs šitą paveikslą iš Turkijos ir dovanojęs Pivašiūnų 
bažnyčiai. Kitokių žinių nėra, nes kaip minėjau, viskas 
„buvo sudegę. Vilniaus vyskupijos bažnyčių sąrašas nuolat 
“vadina paveikslą stebūklingu. Geriausias stebūklingumo 
įrodymas, tai nepaprastas žmonių pasitikėjimas. Ypač kai 
ateina Švenč. Panelės Gimimo diena, tada per tris dienas 
ne tik pilnutėlė bažnyčia, bet it visas kalnas, ant kurio 
stovi bažnyčia. Aplinkiniai žmonės pasakoja apie įvairias 
malones, kurias išmeldė prieš stebūklingąjį paveikslą. 
Romualdas Danilevičius, nors ilgai gydėsi, bet per sep- 
tynerius metus nevaldė kojomis. 1907 m. atėjo Šilinėje 
ant kriukių į Pivašiūnus ir čion pasveiko. — Kostas Žu- 
“ kauskas išsidūrė sau akį. Kai pasižadėjo į Pivašiūnus, 
“akis pasveiko. Marija tankiausiai yra ligonių Gydytoja. 


"čianis, nes už bausmę pūsiančios žmonėms bulvės. Čionai 
f 


Daug daugiau reikia stebėtis, kai mes ne visi mylime Ją 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. | s 


a 
28 Diena. 
Marija mūsų gyvybė. 

V. Jėzus pats Sau davė tokį pavadinimą kalbėda- 
mas: „aš esu gyvybė“ (Jon. 14,6). Kaip žmogaus dūšia 
yra kūno gyvybė, taip pats Dievas yra mūsų dūšios gyvy- 
bė. Kolei meilė vienija ją su Dievu ir kolei Dievas £y- 
vena joje, tolei dūšia turi tikrąją gyvybę, dvasios gyvybę. 
Vos tik per sunkią nuodėmę prarado Dievą, jau yra 
dvasiškai mirusi; turi tiktai pajautimų gyvybę, gyvulišką 
gyvybę, bet dvasios gyvybės jau nėra joje. ' 

Jeigu tikroji gyvybė yra V. Jėzus, tai delko šv. 
Bažnyčia duoda Dievo Motinai tokį pavadinimą, kai an- 
tilonoje „Sveika Karaliene“, liepia šaukti Ją žodžiais: 
„Sveika, mūsų gyvybe“? Delto taip vadinama, kad pagim- 
dė mums Gyvybę, geriau sakant gyvybės Davėją, ir kad 
per Ją pažinome dvasios gyvybę, kuria dabar gyvuojame. 
Už tai turime Jai būti begalo dėkingai. Kokia mums 
būtų nauda iš to viso gyvenimo ir didžiausių jame links- 
mybių, jeigu nepažintume tikrosios gyvybės, per kurią 
tiktai galim pasiekti amžinąją gyvybę? 

Marija dar ir delto yra mūsų Gyvybė, kad praradę 
per sunkią nuodėmę dvasios gyvybę negalim be Jos tar- 
pininkavimo grįžti į tikrąją gyvybę. Ji budi ir saugoja 
mus, kad nebūtume ilgai dvasios mirty. Ji išmeldžia 
mums gailesio malonę ir norą taikytis su Dievu. Delto 
teisingai vadinasi Gyvybės Motina, kadangi pagimdė pa- 
sauliui tikrąją Gyvybę, Jėzų Kristų, ir vėl gimdo Jį mūsų 
širdyse. 

Atsiminkime sau, kiek kartų dėka Jai atgavome sa- 
vo dūšios gyvybę. Jei ne Marijos rūpestingumas, po 
kiekvienos nuodėmės būtume ilgai pasilikę be tos gyvybės. 

Marija ne tik grąžina dūšiai prarastą gyvybę. Ji pa- 
laiko ją mumyse. Ar galima vadinti gyvybe, jeigųu žmo- 

gus pakaičiomis atgyja ir vėl miršta? laiks nuo laiko 
teisingai atlieka išpažintį, to paskui vėl greit puola į sun- 
kias nuodėmes? Tokiame nėra gyvybės Bet jeigu nuo- 
lat saugoja ir palaiko savyje gyvybę, vengdamas sunkių 
nuodėmių, tai tas tikrai gyvuoja. Jisai turi šitą malonę 
dėka Marijai. Reikia dar čia pridurti, kad juo karštesnis 
pamaldumas į Mariją, tuo didesnė dvasios gyvybė, 

Delto Marija yra visų gyvųjų Motina: Jieva buvo 
tiktai pajautimais gyvuojančiųjų motina, o Marija turin- 
čiųjų dvasios gyvybę. Jeigu pasieksime amžinąją gyvybę, 
tai tik dėka mūsų brangiausiajai Motinai. 


PAVYZDYS. 


- Organizuotų žmonių būrelis daugiau vertas, kaip 
šimtai palaidųjų, neorganizuotų. Organizavimosi reikalin- 
gumą jau senovėje suprato. Delto įvedus krikščionystę 
Lietuvoje atsirasdavo įvairios brolijos. Kiek teks sužinoti, 
pirmutinė Lietuvoje brolija buvo įsteigta Švenč. Panelės 
Marijos į dangų Ėmimo garbei. Brolijos nariai turėjo 
kalbėti nustatytas maldas, steigti seneliams 'ir paliegu- 
siems ligonines, užlaikyti jas ir lankyti. Ilgainiui atsirado 
daugiau brolijų. Baigiantis XVI šimtmečiui labai išsipla- 
lino Švenč. P. Marijos rožančiaus ir škaplieriaus brolijos. 
Beveik kiekviena parapija turėjo jas. Nariai (brosvininkai) 
turėjo savo altorių, kasą, vėliavas ir paskirtose dienose 
apvaikščiodavo savo iškilmes. Apart maldų, pasninkų ir 
išpažinties buvo dar pareiga tarnauti per pamaldas Marijos 
šventėse, nešti vėliavas, altorėlius, žiūrėti tvarkos, lankyti 
Savo parapijos ligonius, o sekmadieniais giedoti bažnyčioje 
tožančių. Rusų viešpatavimo laikais buvo draudžiama 
steigti ir palaikyti brolijas. Tačiau Lietuvos katalikai steng- 
davosi slapta įsirašyti į broliją ir uoliai ėjo savo parei- 
gas. Rusų policija puldavo žmones, draskydavo škaplierius 
ir atiminėdavo rožančius. Vienąkart per Šilinę Ukmergėje 
klebonaujant kunigui Balevičiui atbėgo brolijos nariai pas 
kleboną skųsdamiesi, kad šventoriuje policistas užpuolęs 
žmones atiminėja rožančius. Klebonas paklausė policisto. 


2101 


kokiomis teisėmis tą darąs. Atsakė, kad gubernatorius lie- 
piąs ir parodė raštą, kuriame nebuvo nei kalbos ąpie 
rožančius. Tada policistas atidavė rožančius, o klebonas 
grąžino juos žmonėms. Klebonas padavė tuo reikalu skūn- 
dą ir atėjo policijai draudimas, kad už škaplierius ir ro- 
žančius nesikabinėtų. Kad rusų policija nesusektų ir ne- 
prikibtų, kunigai nevedė jokių knygų įrašinėjimui į broli- 
jas. Tačiau esant persekiojimams beveik visi įsirašinėdavo 
į škaplierius ir rožančių. Galima drąsiai sakyti, kad visai 
nebuvo  neįsirašiusių į kokią nors broliją. Ar tu esi įsi- 
rašęs į karmelitų škaplierius? į rožančių ? 

Kad mūsų tauta atgimtų tikėjime ir karščiau mylėtų 
Švenč. Parelę. Sveika Marija, 


29 Diena. 
Marija mūsų Saldybė. 

Šitą pavadinimą randame Aniilonoje „Sveika Kara- 
liene“ — „sveika mūsų Saldybe“! Tas vardas labai tinka 
Švenč. Motinai. Neužtenka pasakyti, kad Marija yra ge- 
fumas, malonumas ir gailestingumas. Ji tikra saldybė, be 
priemaišos mažiausios kartybės, šiurkštumo ir žiaurumo, 
Delto šv. Bernardas sako: „uoliai peržiurėk šv Evangelijos 
lapus, kurie kalba apie Mariją: jeigu ten rasi kanors 
žiauraus, šiurkštaus ar kartaus, laikyk įtartinu jos saldybę. 
Rods yra toki, kurie burnoje tur saldybę, o širdy kartybę, 
bet Marija yra pati saldybė“. — Ką tas šventas Mylėtojas 
tašo apie Jėzaus saldybę, tas pats taikoma Marijai, nes 

„Ji sėmė Savo saldybė iš Sūnaus. Saldus yra pats Jos 
minėjimas ir pripildo širdis linsmybe, Tačiau daug sald- 
žiau būva už medų ir visus saldumus, kai Marija pasirodo 
mylintiems Ją. Tankiausiai pasirodo su Savo Dieviškuoju 
Sūnum ir tuom teikia Savo tarnams daug džiaugsmo. 


Nėra malonesnių giesmių kaip apie Mariją. Jokios kal- * 


bos, jokios mintys nesudaro tiek malonumo, kaip apie 
Mariją, Jėzaus ir mūsų Motiną. Švenč. Panelė yra dideliai 
„maloni atgailaujantiems, neapsakomai saldi Jos šaukian- 

tiems, tiesiok žavinti Ją prašantiems. Kuom gi Ji yra 
tiems, kurie visa širdimi Ją myli? Šitos saldybės liežuvis 
nestengia apsakyti, nieks negal aprašyti. Tiktai tas gerai 
supranta, kaip saldi Marijos meilė, kas pats jos datyrė. < 

Kur tik Marija pasisuko gyvenant ant žemės, visur 
įnešdavo su Savim saldybę, šv. Elzbietos name visiems 
padarė linksmumo, Kanoje nudžiugino puotaujančius. Ir 
šiandien daro tą patį, kai stebūklingai apsireiškia Savo 
tarnams. 


Ipač Marijos saldybė pasirodo, kai saldina visas | 


mūsų kartybes. Čia užtenka vieno į Ją žvilgsnio ir kar- 
tumas nyksta. Jei esi darbų ir vargų nukamuotas, pa- 
žvelk į dirbančią Nazarete Mariją, o pajusi savo darbuose 
pasaldinimą. Jei V. Dievas aplankys tave liga ar kitu 
kokiu sopuliu, dirstelk tada į stovinčią po kryžium Ma- 
riją, o: kaip bematant saldybė pripildys tavo širdį ir pa- 
jusi didį palengvėjimą. Atsidūręs neturte įeik valandėlei 
į Betleemo kūtelę, sulygink savo neturtą su Marijos ne- 
turtu, ir pasidarys saldžiau nešti neturto kryželį. Marija 


ir tremtiniams yra saldybė, kai jie prisižiūri Jos gyvėni- | 


mui svetimoj Egipto žemėje. 

Atsiminus Mariją pati mirtis darosi saldi. Visam 
gyvenime šaukiame Ją tai valandai neabejodami, kad 
išklausys mus. Marija saldina ir skaistyklos kančias. Ji 
žengia į tą kalėjimą, kad vienus iš ten išvesti, o kitiems 
sumažinti kančias. 

Duok mums visiems atjausti Tavo saldybę gyvuo- 
jant ir mirštant, o meilingoji, o maloningoji, o saldžiau- 
sioji Panele Marija! 


PAVYZDYS. 


Ukmergės apskrity yra nedidelis miestelis vardu 
Gelvonys. Jame gyvena per pusę katalikai ir žydai. Gel- 


vonys nuo senų laikų garsūs tuom, kad čionai Švenč. 


Panelė teikė žmonėms malones. Padavimas štai ką sako 
apie tų malonių pradžią. Labai seniai šito apylinkėje 
buvo traškančios beveik nepereinamos girios. Tais laikais 

viena iš Ukmergės ponia išvyko pėsčia su savo tarnaite 
Vilniun į Švenč Panelės Užgimimo šventę. Beeinant 
mišku jiedvi paklydo, delto sutemus turėjo ten nakvoti. 
„Kai švintant pakirdo iš miego, pamatė stovinčią ant ak- 
mens Švenč. Panelę. Išnykus regėjimui rado ant akmens 
išspaustą Švenč. Panelės koją. Viso apylinkėje greit pas- 
klydo žinia apie šitą apsireiškimą. To vietoje pastatė 
Švenč. Panelės garbei koplyčią. Žmonės kreipdamiesi su 
karšta malda gaudavo daug malonių. — Pirmutinė kata- 
likų bažnyčia perdirbta čionai iš kalvinų kirkės 1686 m. 
Apsigyveno prie jos TT. Pranciškonai — Konventualai. 
1700 m. buvo, pastatyta nauja iš medžio bažnyčia, kuri 
1897 m. sudegė. Tada pastatė dabartinę mūro bažnyčią. 
Senovės bažnyčioje buvo garsus  malonėmis Švenč. Pa- 
nelės paveikslas, bet degant bažnyčiai sudegė jisai ir 
visi dokumentai. Vietiniai žmonės skelbia, kad čionai 
praregėdavo akli nuo gimimo, suparalyžiuoti ir kitoki 
ligoniai. Šventoriaus kampe stovi koplyčia, kur po alto- 
tiaus mensa įdėtas akmuo su Švenė. Panelės kojos žyme. 
Ant altoriaus kabo įvairi votai, kuriuos paliko dėkingieji 
už gautas malones. Ir šiandien keliauja į Gelvonis, kad 
Dangaus Poniai pasiskųsti savo skausmuose ir- varguose 
ir išmelsti Jos pagelbą. Ypač skaitlingai renkasi Jos Už- 
gimimo šventėje. 

Kad mūsų tauta atgimtų tikėjime ir karščiau mylėtų 
Švenč. Panelę. Sveika Marija. L 


30 Diena. 
Marija mūsų Išganymas. 

Švenč. Panelė Marija teisingai yra vadinama Išga- 
nymu. Per Ją atėjo mums išganymas; kurs negalėjo ateiti 
be Jos. Ji yra mūsų Išganymas, nes Atpirkimo darbe ben- 
dradarbiavo su Brangiausiuoju Išganytoju ir aukojo Jį 
mūsų išganymui. Dabar Ji dalina mums to išganymo 
vaisius. 

Pats V. Dievas paskyrė Ją, kad rūpintųsi mūsų 

išganymu. Jisai matė didį mūsų silpnumą. Matė kaip lyg 
apakę ieškome žemiškų dalykų, 0 užmirštame savo gy- 
venimo tikslą ir nesirūpiname amžinu gyvenimu. Delio „ 
pavedė Marijai rūpintis mūsų išganymu. Tuo tikslu davė 
Jai motinišką širdį ir suteikė didį autoritetą kaipo Dievo 
Motinai. Kaip per Mariją atėjo išganymas į pasaulį, taip 
per Ją visi gauna išganymą: Kai taip yra, tai galime su 
pasitikėjimu kreiptis į Ją visame, kas liečia mūšų išga- 
nymą. Ar nežinai, kad egiptiečiai matydami, kokią jų 
valdovas davė valdžią Juozapui, šaukė į jį: „mūsų išgel- 
bėjimas tavo rankose: tik mūsų ponas tepažvelgia į mus 
ir su džiaugsmu tarnausime karaliui“. (Ex. 47,25). Ir mes 
panašiai galime šaukti į mūsų brangiausiąją Motiną: 
„Marija, Tavo rankose yra mūsų išganymas, tiktai ma- 
loniai pažvelk į mus ir išmelsk reikalingas malones, kad 
galėtume su džiaugsmu tarnauti V. Dievui, o paskui 
amžinai linksmintis su Juo ir su Tavim“. 

Marija yra mūsų Išganymas, kadangi be Jos būtų 
sunku išganyti save, Nuolat reikalinga mums Jos moti- 
niška globa ir pagelba. Juk atsirandame įvairių įvairiau- 
siose sunkiose aplinkybėse, jaučiamės prislėgti dvasioje. 
Tada tiktai viena Marija gal išgelbėti mus. 

Pagaliau Marija yra mūsų neliaujantis Išganymas, 
nes Ji nuolatos gelbi mus. Gelbi nuo įvairių pagundų, 
gelbi nuo visokių pavojų, gelbi nuo progų į nuodėmę, 
gelbi nuo piktų palinkimų, gelbi nuo abejonių ir nera- 
mūumų, o ypač gelbi nuo nuodėmės. Ji išmeldžia visas 
reikalingas priemones, kad keltis iš puolimų ir įgyti am- 
žiną gyvenimą. Ji pati Kviečia ieškoti išganymo pas Save, 
kaip kalba šv. Bažnyčia Šventraščio žodžiais: „kas mane 
randa, randa gyvenimą ir semiasi išganymo iš Viešpaties“ 
(Prov.8,35). Laimingi, kurie rado Ją, nes tuo pačiu jau 
turi užtikrintą išganymą. 


PAVYZDYS. 


Kūlių varapija yra Žemaičiuose. Pirmą Kūlių baž- 
nyčią „statė 1644 m. Stanislovas Voina, Plungės tėvunas. 

Vėliau Karpis pastatė 1750 m. naują bgžnyčią. Kadangi 
tais laikais statydavo bažnyčias iš medžio, tai ilgainiui 
ir šita sutrunijo. 1900 m. vietinė parapija ir kunigaikštis 
Mykolas Oginskis pastatė mūro bažnyčią, kurią 1918 m. 
vyskupas -Pranciškus Karevičius konsėkvavo. Didžiamjam 


altoriuje yra senobinis Švenč. Panelės paveikslas. Kas ir + 


kada atgabeno jį į šitą bažnyčią, nėra žinių. Klebonijoje 
yra knyga, kur surašinėjamos malonės gautos pas Švenč. 
Panelės paveikslą Kūliuose. Paminėsiu keletą. 1693 m. 
lapkričio 28 d. Ona Aleknavičienė iš Plungės apsirgo 
akimis ir ilgai nematė, Kai pasižadėjo pas Kūlių Švenč. 
Panelę, akys visiškai pasveiko. — 1708 m. gegužės 9 d. 
kun. Stanislovas Laurinavičius, Salantų klebonas, apsirgo 
akimis, kurios apaugo mėsomis. Nei joks gydytojas ne- 
apsiėmė gydyti. Štai vieną naktį sapnuoja jaunuolį lai- 
kantį rankoje užžiebtą žvakę ir sakantį: „į Kūlius netoli“, 
Kai ten nuvyko, akys pasveiko. — Tais pačiais 1708 m. 


Krišpinas, Plungės tėvunas, aukojo į Kūlių bažnyčią 


gražų arnotą, dėkodamas už malonę, kurios datyrė. Jam 
kovojant su švedais užmušė arklį. Pateko į nelaisvę. At- 
siradęs priešų rankose atsiminė sau Švenč. P. Marijos 
paveikslą Kūliuose ir karšto maldoje pavedė save Jos 
globai. Ir neapsivylė, nes netikėtai pasisekė jam laimin- 
gai ištrūkti iš švedų rankų. -- Randame užrašyta, kad 
vieni dėkoja išgelbėti nuo maro, kiti nuo kitokių nelai- 
mių. Ir šiais laikais Švenč. Panelė teikia gausingas ma- 
lonės tiems, kurie šaukiasi Jos pagelbos. Tokių nemažai 
yra šio apylinkėje. Visose Švenč. Panelės šventėse čia 
prisirenka daug žmonių, bet ypač Škaplierinėje. 

Kad mūsų tauta atgimtų tikėjime ir karščiau mylėtų 
Švenč. Panelę. Sveikia Marija, 


31 Diena. 
Marija mums Viskas. 


Iš viso to, ką ikšiol sakėme, pasirodo, kad Marija 
yra visiems Viskas. Įrodinėjome, kad visi ir visokiais 
feikalais tur kreiptis į Ją. Šv. Povilas Apaštalas galėjo 

sakyti apie save, kad tapęs visiems viskas, idant Dievui 
laimėtų visus. Aišku, kad šitoks pasakymas daug geriau 
tinka Švenč. Panelei. Ką Apaštalas norėjo išreikšti tais 
žodžiais? Jisai norėjo pasakyti, kad stengėsi prisitaikyti 
prie visų, kame tik galėjo, ir padėti visuose reikaluose. 
Matėme, kad Dievo Motina gavo dideles privilegijas ir 
valdžią gelbėti mus įvairiuose reikaluose; gavo tą ne 
siauro plotmėje, kaip šv. Povilas, bet kuo plačiausiai, 
nes gelbėti viso pasaulio žmonės ir gyvai esant ant žė- 
mės ir per visus amžius. 

Su Marija tiek įvarių dalykų riša mus, kad galima 
sutalpinti juos visus tiktai sakant, jog Ji esanti Viskas. 
V. Dievas yra mūsų Viešpats, Karalius, Tėvas, Globėjas 
ir Viskas. Jisai sudėjo visą Savo gailestingumą Marijoje, 
kai padarė Ją mūsų Ponia, Karaliene, Motina, Globėja 
ir Visku. 

V. Jėzus del mūsų tapo Brolis, Prietelis, Mokytojas 
ir Išganytojas. Jisai suteikė tą patį ir Savo Motinai, kad 
kaipo mūsų Sesuo pasirodytų mums Prietelė, Mokytoja, 
Linksmirtoja, Išganymas. 

Visi luomai tur lygią teisę eiti prie Jos. Valdovai 
ir valdiniai, ponai ir tarnai, dideli ir maži ras Joje pavyzdį, 
kuriuo gal sekti, o reikale ras pagelbą ir pašelpą. 

Į Ją tur kreiptis turtuoliai ir beturčiai, ūkininkai ir 
darbininkai. Visi gal pasimokyti daug nuo Jos ir gauti 
būtinas kiekvienam malones. š 

Į Ją privalo kreiptis tėvai ir vaikai, vedę ir jaunuo- 
liai, nes visiems turi atatinkamas dovanas. 

Ten tur kreiptis pasišventėliai tarnauti Dievui, kad 
ištvertų savo pasišventime. Tur kreiptis į Ją ir gyveną 
pasaulyje, kad galėtų išsisukti nuo pasaulio pavojų. 

Dievotieji tegul ieško pas Ją reikalingų gerai gy- 
venti ir tobulėti dorybėse malonių. Suklydusiems taip- 
pat reikia kreiptis į Ją, nes Marijos globa yra jiems. 
vienatinė globa ir atsivertimo viltis. 

Marija turi vaistus, kad gydyti visas vidujines. ir 
išorines sunkenybes, visas pagundas ir vargus. Net ir 

netekę vilties ras Pas ją suraminimą, sustiprėnimą dvastoje 

ir priemonę išbristi iš nusiminimo. i 
Šitais žodžiais taginame paskutinį kartą visus, kadvisoki- 

ais reikalais kreiptųsi į Tą,kuri pasirodė visiems esant Viskas, 


PAVYZDYS. 


Netoli Žąslių Kaišedorių vyskupijoje yra kaimas 
Kazokiškės. Seniau priklausė Paparčių TT. ' Dominiko- 
nams. Stanislovas Beinartas, Lietuvos Did. Kunig. iždi- 
minkas, pastatė mūro bažnyčią. Dominikonai 1609 m. 
išsiuntėį Italiją T.Liudviką Skickį baigti reikalingus mokslus, 
Grįždamas parsivežė Švenč, Panelės paveikslą, kopiją gar- 
Saus Italijoje paveikslo Švenč. P. Marijos Nugalėtojos (de 
Viktoria). Apsigvenę Kazokiškėse TT. Dominikonai iš 
pradžios laikė tą paveikslą vienuolyno koplyčioje. Vėliau 
buvo jisai nuneštas į bažnyčią, kur pagarsėjo malonė- 
mis, kurios buvo Surašinėjamos į tan tikrą knygą. Dva- 
sinė vyriausybė peržiūrėjo knygą, bet paskutiniais laikais 
kažinkur dingo. Minėto knygoje buvo užrašyta, kad 
čionai šaukdami Švenč. Panėlės pagelbos akli gaudavo 
regėjimą, kurtiniai klausą, ligoniai Sveikatą, mirštą gy- 
vybę. Dėkodami už malones liudijo po. priesaika. Popie- 
žius Pius VI atsižvelgdamas į lietuvių pamaldumą prie 
šito paveikslo suteikė pilnus atlaidūs Sekminėse, per šv. 
Jono Užgimimą ir Nukirtimą, per Švenč. P. Rožančiaus 
ir per šv. Kazimierą. Kai 1867 m. rusyvyriausybė panaikino 
Paparčių vienuolyną ir bažnyčią, tada Kazokiškių filija bu- 
vo priskirta prie ąslių parapijos. Dabar yra savistovi 
parapija. Ir šiais laikais žmonės su dideliu pasitikėjimu 
šaukiasi čionai Švenč. Panelės, kad jiems padėtų įvai- 
riais reikalais. Nėra dienos, kurioje nematytume čionai 
būrelį dievotųjų, kurie ieško šviesos ir paguodos gyvė- 
nimo varguose, Daugiausiai prisirenka sekmadieniais, 
trečiadieniais ir šeštadieniais, kai paveikslas būva ati- 
dengiamas. 

Mylėkime Mariją. Sudėkime Joje viltį. Tarnaukime 
Jai visa širdimi. Nesigailėsime niekados to, ką darėme 

del Marijos. Marija užtars, išmels ir mums daug malo- 
nių ant žemės ir pagaliau nuves į dangų. 


Kad mūsų tauta atgimtų tikėjime ir karščiau mylė- 
tų Švenč. Panelę. Sveika Marija. 


Švenė. anos: Marijos  Iitanija. 


Kyrie eleison, Christe eleison, Kyrie eleison. 
Kristau, išgirsk mus. Kristau, išklausyk mus. 
Tėve iš dangaus Dieve, pasigailėk mūsų. 

Sūnau, pasaulio Atpirkėjau Dieve, pasigailėk mūsų. 
Šventoji Dvasia, Dieve, pasigailėk mūsų. 

Šventoji Trejybe, vienas Dieve, pasigailėk mūsų. 
Šventoji Marija, melskis už mus. 
Šventoji Dievo Gimdytoja, 
Šventoji Panų Pana, 

Motina Kristaus, 

Motina Dievo malonės, 
Motina tyriausioji, 

Motina skaisčiausioji, 

Motina nepalytėtoji, 

Motina nesuteptoji, 

Motina meilingoji, 

Motina stebūklingoji, 

Motina geroji patarėja, 
Motina Sutvėrėjo, 

Motina Išganytojo, 

Pana išmaningiausioji, 

Pana garbingoji, 

Pana šlovingoji, 

Pana galingoji, 

Pana maloningoji, 

Pana išlikimoji, 

Teisybės paveiksle, 

Išminties soste, 

Mūsų lingsmybės priežastie, 

“Dvasios inde, 

Garbės inde, ž 

 Įštabusis maldingumo inde, 

Rože paslaptingoji, 

„Dovydo bokšie, 

„ Balčiausiasis bokšte, 
„Aukso namai, 
Sandaros skrynia, 
Dangaus vartai, 
Aušros žvaigžde, 

Ligonių sveikata, 

Er Nusidėjėlių gynėja, 
 Nuliūdusiųjų linksmintoja, 

Krikščionių pagalba, 

„Karaliene Angelų, 

“Karaliene Patriarkų, 
Karaliene Pranašų, 
Karaliene Apaštalų, 

„ Karaliene Kentėtojų, 
Karaliene Išpažintojų, 
Karaliene Panų, 

Karaliene visų Šventųjų, 
Karaliene be gimtosios sutepties pradėtoji, 

Karaliene šventojo Rožančiaus, 

Taikos Karaliene, 

„R Dievo Avinėli, kurisai naikini pasaulio nuodėmes, 

atleisk mums, Viešpatie. 

Dievo Avinėli, kurisai naikini pasaulio nuodėmes, 
išklausyk mus, Viešpatie. 

Dievo Avinėli, kurisai naikini pasaulio nuodėmes, 
pasigailėk mūsų. 

Tavo apgyniman puolame, Šventoji Dievo Gimdy- | 
ja,? mūsų maldų neatmesk mūsų reikaluose, bet nuo r 
kio pavojaus mus visados gelbėk, Pana garbingoji 4 
palaimintoji, mūsų Ponia, mūsų Tarpininke, mūsų . 
Ižtarytoja, su Savo Sūnumi mus sutaikink, Savo Sūnui Ė 
nus pavesk, Savo Sūnui mus atiduoki. 


Melskis už mus, Šventoji Dievo Gimdytoja. : 
Kad taptume verti Kristaus žadėjimų. 


Melskimės. 

